title: Kupenkirjorastas

text: Kupenkirjorastasta tavataan Kamerunissa, Kongossa, Kongon demokraattisessa tasavallassa ja Nigeriassa. Lajin kannan kokoa ei tiedetä, mutta sitä on kuvattu harvinaiseksi tai paikallisesti melko yleiseksi. Se on luokiteltu silmälläpidettäväksi ja sitä uhkaa metsien häviäminen.


title: Aivoliitto

text: Aivoliitto ry on kansanterveys-, vammais- ja potilasjärjestö, joka tukee edustamiensa ryhmien arjessa selviytymistä. Näitä ryhmiä ovat aivoverenkiertohäiriön (AVH) sairastaneet ja heidän läheisensä sekä perheet, joiden lapsella tai nuorella on kielellinen erityisvaikeus.


title: Aivoliitto

text: Liiton perustehtävänä on oikeuksien valvonta, viestintä ja asenteisiin vaikuttaminen, AVH:n ennaltaehkäisy sekä yhdistystoiminta ja palvelut. Liitto tuo esiin puhevammaisten asioita sekä tarjoaa sopeutumisvalmennuskursseja, kuntoutusta, terapiaa ja virkistystoimintaa. Liiton omistama Suomen Nuortentalo Oy tarjoaa nuorten itsenäistymistä tukevia asumispalveluita ja mm. neuropsykiatrista valmennusta.


title: Aivoliitto

text: Liitto julkaisee AVH- ja Kielipolku-lehtiä sekä monipuolista esitemateriaalia. Lisäksi liitto kouluttaa jäsenistöään ja alan ammattihenkilöstöä.


title: Aivoliitto

text: Liiton keskustoimisto sijaitsee Turussa Erityisosaamiskeskus Suvituulessa, jossa on monipuoliset tilat sopeutumisvalmennuskurssien järjestämiseen, koulutukseen ja majoitukseen. Suvituulessa sijaitsee myös liiton Kommunikaatiokeskus. Sen tavoitteena on puhevammaisten henkilöiden (afasia, lasten ja nuorten kielellinen erityisvaikeus) arjessa selviytymisen tukeminen.


title: Aivoliitto

text: Kommunikaatiokeskuksen toiminta on tiedotusta, ohjausta ja neuvontaa. Keskuksessa kehitetään uusia toimintamalleja puhevammaisten henkilöiden kommunikoinnin tukemiseen ja läheisten ohjaamiseen.


title: Aivoliitto

text:
Aivoliitolla on 49 jäsenyhdistystä, joiden toiminnassa on mukana noin 100 paikallista aluekerhoa tai toiminnallista kerhoa.
Henkilöjäseniä yhdistyksessä on yhteensä lähes 9 000 joista AVH-yhdistyksissä kaksi kolmasosaa ja loput kielellinen erityisvaikeus -yhdistyksissä. Yhdistystoimintaa on kaikissa maakunnissa Ahvenanmaata lukuun ottamatta. Jäsenyhdistysten toiminta on pääosiltaan vapaaehtoisten itse sairastaneiden ja heidän läheistensä tuottamaa.


title: Aivoliitto

text: Aivoliiton aluetoimistot sijaitsevat Helsingissä, Tampereella, Kuopiossa, Kajaanissa ja Rovaniemellä.Aivoliiton tehtävä on ennaltaehkäistä aivoverenkiertohäiriöitä (AVH) ja vaikuttaa siihen, että kielellinen erityisvaikeus (SLI) tunnistetaan mahdollisimman varhain.


title: Aivoliitto

text: Liiton missio on myös vähentää AVH:n ja kielellisen erityisvaikeuden aiheuttamia seurannaisvaikutuksia yksilön ja perheen elämässä ja laajemmin yhteiskunnassa järjestötoiminnalla, palveluilla, lisäämällä tietoa ja tukemalla kehittämistoimintaa sekä tutkimusta.AVH - Aivoverenkiertohäiriöiden erikoislehti


title: Aivoliitto

text: AVH-lehti on neljä kertaa vuodessa ilmestyvä kattava lukupaketti aivoverenkiertohäiriöistä.


title: Aivoliitto

text: Jokaisessa numerossa on noin 40 sivua uusinta tietoa aivoverenkiertohäiriöistä.


title: Aivoliitto

text: Kielipolku - Puheen- ja kielenkehityksen erikoislehti


title: Aivoliitto

text: Kielipolku-lehti on neljä kertaa vuodessa ilmestyvä kattava lukupaketti kielellisestä erityisvaikeudesta. Jokaisessa numerossa noin 40 sivua viimeisintä tietoa, kuten:Yksi elämä on Aivoliiton, Suomen Diabetesliiton ja Sydänliiton hankekokonaisuus, jonka tavoitteena on edistää valtimoterveyttä. Toimintaa rahoittaa Raha-automaattiyhdistys.


title: Aivoliitto

text: Yksi elämä sisältää useita osahankkeita, jotka ajoittuvat vuosille 2012–2017. Tarkoituksena on vaikuttaa yksittäisiin kansalaisiin, yhteisöihin, terveydenhuoltoon ja koko yhteiskuntaan siten, että kansan terveys paranee. Yksi elämä -hankkeet pyrkivät siihen, että ihmiset tahtovat edistää omaa terveyttään ja tietävät saavansa tarvittaessa hyvää hoitoa.


title: Aivoliitto

text: PäätavoitteetPäämääränä on väestön terveydentilan koheneminen suhteessa nykyisiin ennusteisiin - tasa-arvoisesti iästä, sukupuolesta, terveydentilasta, asuinpaikasta, sosiaalisesta asemasta ja etnisestä taustasta riippumatta.


title: Aivoliitto

text: Keskeiset toiminnot ovat


title: Liuskekirjorastas

text: Liuskekirjorastas ("Geokichla schistacea") on rastaiden heimoon kuuluva varpuslintu.


title: Liuskekirjorastas

text: Liuskekirjorastasta tavataan Indonesiassa. Lajia on kuvattu yleiseksi, mutta se on luokiteltu silmälläpidettäväksi, koska sitä tavataan vain pienellä alueella ja sitä uhkaa metsien häviäminen.


title: Liuskekirjorastas

text: Liuskerastas elää alankometsissä. Se suosii tiheää kasvillisuutta ja veden läheisyyttä.


title: Lombokinkirjorastas

text: Lombokinkirjorastas ("Geokichla dohertyi") on rastaiden heimoon kuuluva varpuslintu.


title: Lombokinkirjorastas

text: Lombokinkirjorastasta tavataan Indonesiassa ja Itä-Timorissa. Lajin populaatioksi arvioidaan 24 600–47 300 yksilöä. Se on luokiteltu silmälläpidettäväksi, koska sen esiintymät ovat pirstaloituneet ja sen kanta on vähenemässä.


title: Lombokinkirjorastas

text: Lombokinkirjorastas elää metsissä 400–1 700 metrin korkeudella.


title: Melanesiankirjorastas

text: Melanesiankirjorastas ("Zoothera talaseae") on rastaiden heimoon kuuluva varpuslintu.


title: Melanesiankirjorastas

text: Melanesiankirjorastasta tavataan Papua-Uusi-Guineassa Uuden-Britanniann ja Umboin saarilla. BirdLife International luokitteli 2016 sen Bougainvillessä elävän "atrigena"-alalajin omaksi lajikseen "Zoothera atrigena". Melanesiankirjorastas on luokiteltu elinvoimaiseksi, koska sen kanta on vakaa eikä sillä ole tunnustettavia uhkia.


title: Molukkienrastas

text: Molukkienrastas ("Geokichla dumasi") on rastaiden heimoon kuuluva varpuslintu.


title: Molukkienrastas

text: Molukkienrastasta tavataan kotoperäisenä Indonesiassa Burun saarella. Lajin populaatioksi arvioidaan 20 000–50 000 yksilöä.


title: Molukkienrastas

text: Molukkienrastas elää tiheissä metsissä 725–1 500 metrin korkeudessa.


title: Nokkarastas

text: Nokkarastas ("Zoothera marginata") on rastaiden heimoon kuuluva varpuslintu.


title: Nokkarastas

text: Nokkarastasta tavataan Himalajan alueella ja Kaakkois-Aasian pohjoisosissa. Lajin kannan kokoa ei tiedetä, mutta sitä on kuvattu harvinaiseksi.


title: Karahvi

text: Karahvi on pullomainen lasi- tai kristalliastia, joka suippenee kaulaa kohti. Karahvissa säilytetään ja siitä tarjoillaan erilaisia juomia, esimerkiksi vettä tai viiniä. Karahviviiniksi sanotaan ravintoloissa karahvista tai kannusta tarjottavaa, yleensä halpaa, viiniä.


title: Karahvi

text: Karahvi on joskus tapana laittaa tarjolle koristeelliseen niini- tai kaislakoriin.


title: Oranssirastas

text: Oranssirastas ("Geokichla citrina") on rastaiden heimoon kuuluva varpuslintu. Siitä tunnetaan 11 alalajia.


title: Oranssirastas

text: Oranssirastasta tavataan Intian niemimaalla, Himalajan alueella, Kiinassa ja Kaakkois-Aasiassa. Lajin kannan kokoa ei tiedetä, mutta sitä on kuvattu paikallisesti yleiseksi ja se on luokiteltu elinvoimaiseksi.


title: Nuppu (laulaja)

text: Jenni Seppälä (s. 18. kesäkuuta 1984 Tuusula), taiteilijanimeltään Nuppu, on suomalainen laulaja.


title: Nuppu (laulaja)

text: Seppälä oli 1990-luvulla jäsenenä lastenyhtyeessä The Kids. Myöhemmin hän on toiminut taustalaulajana muun muassa Aikakoneelle ja Laura Voutilaiselle. 2010-luvulla hän aloitti uran sooloartistina. Hänen esikoissinglensä ”Jumalan luoma” julkaistiin tammikuussa 2013 EMI Finlandin kautta ja samanniminen esikoisalbumi julkaistiin saman vuoden syyskuussa.


title: Nuppu (laulaja)

text: Seppälä valmistui vuonna 2004 pieneläinhoitajaksi oppisopimuksella. Hän on työskennellyt laulajanuransa lisäksi muun muassa yrittäjänä helsinkiläisen Haltialan kotieläintilan ravintolassa Wanhassa Pehtoorissa.


title: Nuppu (laulaja)

text: Seppälän äiti on Miss Suomi 1978 Seija Paakkola ja isä muusikko Jarmo ”Jakke” Seppälä. Hänen setänsä on muusikko Jorma ”Jokke” Seppälä.


title: Erkki Ailio

text: Erkki Olavi Johannes Ailio (21. heinäkuuta 1922 Helsinki – 29. maaliskuuta 2014 Helsinki) oli suomalainen juristi. Hän oli korkeimman oikeuden jäsen vuodesta 1969. Hän toimi "Suomen Laki" -julkaisun toimittajana 1954–1985 ja Suomen Lakimiesliiton puheenjohtajana vuodesta 1980.


title: Erkki Ailio

text: Ailio valmistui ylioppilaaksi vuonna 1941, minkä jälkeen hän osallistui jatkosotaan. Vuonna 1947 hän suoritti ylemmän oikeustutkinnon ja lainopin kandidaatin tutkinnon vuonna 1951. Hän väitteli oikeustieteen tohtoriksi vuonna 1964 aiheella "Esinekonfiskaatio Suomen rikosoikeudessa".


title: Erkki Ailio

text: Korkeimmassa oikeudessa Ailio työskenteli vuosina 1957–1992 eläkkeelle jäämiseen saakka. Lakimiesliitossa hän vaikutti 1950-luvulta alkaen.


title: Tšin

text: Tšin () on venäläinen virka-arvo tai arvoluokka. Näitä virka-arvoja on ollut Pietari Suuren ajoista lähtien aina vallankumoukseen 1917 asti. Virka-arvojärjestys sisälsi 14 luokkaa Venäjän siviilivirkamiehille ja upseereille. Ensimmäinen luokka oli arvoasteikon korkein ja neljästoista matalin.


title: Tšin

text: Luokista kahdeksan ensimmäistä oli perinnölliseen aateluuteen oikeuttavia, muut toivat henkilökohtaisen aatelisarvon. Sanasta johtuu myös sana "tšinovnik", joka tarkoittaa ylempiensä edessä matelevaa virkaintoista byrokraattia joka mitätöi alempia.


title: Tsin

text: Tsin tarkoittaa seuraavia:


title: Nijōn linna

text: Vuonna 1601 Tokugawa Ieyasu, Tokugawa-shōgunaatin perustaja, määräsi Länsi-Japanin lääninherrat rakentamaan Nijōn linnan. Linna valmistui Tokugawa Iemitsun hallituskaudella vuonna 1626, ja sinne siirrettiin 1625–1626 osia Fushimin linnasta, muun muassa päätorni ja karamon-portti. Linna rakennettiin Tokugawa-shōguneiden virka-asunnoksi Kiotossa. Vaikka Tokugawa-shōgunaatti siirsi Japanin pääkaupungin Edoon, nykyiseen Tokioon, keisarillinen hovi ei lähtenyt Kiotosta. Vanha Kioton keisarillinen palatsi sijaitsee vielä nykyäänkin Nijōn linnasta koilliseen.


title: Nijōn linna

text: Vuonna 1750 linnan keskustorniin iski salama ja se paloi maan tasalle. Linnan sisäpalatsi tuhoutui Kioton palossa 1788. Palopaikka oli autiona, kunnes sinne siirrettiin prinssin asunto keisarillisesta palatsista 1893.


title: Nijōn linna

text: Vuonna 1867 Tokugawa Yoshinobu luovutti vallan takaisin keisarilliselle hoville Ninomaru-palatsissa. Seuraavana vuonna keisarillinen kabinetti aloitti toimintansa linnan tiloissa ja linnasta tuli virallisesti yksi keisarin palatseista. Vallan vaihdon jälkeen Tokugawa-shōgunaatin salkoruusutunnus poistettiin palatsista ja korvattiin keisarillisella krysanteemilla.


title: Nijōn linna

text: Linna lahjoitettiin Kioton kaupungille vuonna 1939 ja avattiin yleisölle seuraavana vuonna. 2000-luvulla taifuunien aiheuttamat sateet ja tuulet ovat irrottaneet rappauspintaa linnan seinistä.


title: Nijōn linna

text: Vuonna 1994 linna liitettiin osaksi Unescon maailmanperintöluetteloa osana Muinaisen Kioton historiallisten monumenttien muodostamaa kokonaisuutta.


title: Nijōn linna

text: Nijōn linnassa on kaksi sisäkkäistä linnoituskehää, joissa molemmissa on muuri ja leveä vallihauta. Ulommassa muurissa on kolme porttia, sisemmässä muurissa niitä on kaksi. Vuonna 1750 palaneen keskustornin perustukset ovat vielä näkyvissä sisemmän muurin lounaiskulmassa. Sisemmän muurin suojassa on myös Honmaru-palatsi puutarhoineen. Linnoituskehien välissä ovat Ninomaru-palatsi, linnan keittiöt, vartiotupa ja useita puutarhoja.


title: Nijōn linna

text: 3 300 neliömetriä laajassa on kuusi toisiinsa liittyvää rakennusta, jotka on rakennettu lähes kokonaan japaninsypressistä. Rakennusten koristeluun on käytetty ylenpalttisesti lehtikultaa ja taidokkaita puuleikkauksia, minkä tarkoituksena oli antaa vierailijoille vaikutelma shōgunien vallasta ja vauraudesta. Kanō-koulukuntaa edustaneet taiteilijat koristelivat huoneiden seinät ja liukuovet taidokkailla maalauksilla.


title: Nijōn linna

text: Rakennus on hyvä esimerkki sosiaalisen vallankäytön harjoittamisesta arkkitehtuurin keinoin Alempiarvoiset vieraat päästettiin vain palatsin uloimpiin osiin, ylempiarvoiset vieraat ohjattiin yksityisempiin huoneisiin palatsin sisäosissa. Tokugawat eivät edes yrittäneet kätkeä henkivartijoiden käyttämiä ovia kuten useimmissa japanilaisissa linnoissa. Tällä tilaratkaisulla he halusivat herättää vierailijoissa pelkoa ja kunnioitusta.


title: Nijōn linna

text:
Ninomaru-palatsissa on useita vastaanottosaleja ja työhuoneita sekä shōgunin asuintilat, joihin vain naispalvelijoilla oli lupa mennä. Erikoisinta rakennuksessa ovat sen käytävien satakielilattiat ("uguisubari"), jotka vikisevät linnun lailla, kun niillä kävellään. Lattioiden tarkoitus oli suojella linnan asukkaita yllätyshyökkäyksiltä ja salamurhaajilta.
Huonejärjestys on seuraava sisäänkäynniltä alkaen:
Ōhiromassa (Päärakennuksessa) palatsin keskellä on neljä huonetta:
sekä Musha-kakushi-no-ma (Henkivartijoiden huone) ja Sotetsu-no-ma (Japaninkruunukävykkien sali). Palatsin takaosassa ovat Kuroshoin (Yksityinen vastaanottosali) ja Shiroshoin (Shōgunin asuintilat).


title: Nijōn linna

text: Ninomaruun tullaan kulkemalla "karamon"-portista ja linnanpihan poikki ja astumalla sitten sisään "mi-kurumayosesta" eli "kunnianarvoisten vaunujen sisäänkäynnistä".


title: Nijōn linna

text: 1 680 neliömetriä laaja jakautuu neljään osaan: asuintiloihin, vastaanotto- ja oleskelutiloihin, sisääntulohalleihin sekä keittiöön. Käytävät ja sisäpihat yhdistävät osat toisiinsa. Arkkitehtuuriltaan palatsi edustaa myöhäisen Edo-kauden tyyliä. Sen tiloissa on maalauksia useilta kuuluisilta mestareilta, kuten Kanō Eigakulta.


title: Nijōn linna

text: Alkuperäinen Honmaru-palatsi muistutti Ninomaru-palatsia. Rakennuksen nimi oli Katsura-palatsi ennen kuin se siirrettiin nykyiselle paikalleen vuonna 1893 ja nimettiin uudelleen. Alkuperäiseen palatsiin kuului 55 rakennusta mutta vain pieni osa niistä siirrettiin. Shōwa-keisari Hirohiton virkaanastujaiset pidettiin täällä vuonna 1928.


title: Nijōn linna

text: Linnan alueella on useita puutarhoja sekä japaninkirsikka- ja japaninaprikoosimetsiköitä. Ninomaru-puutarhan suunnitteli maisema-arkkitehti ja teemestari Kobori Enshū. Se sijaitsee linnoituskehien välissä, Ninomaru-palatsin vieressä. Puutarhassa on suuri lampi, jossa on kolme saarta, sekä useita huolellisesti sijoitettuja kivenlohkareita ja muotoon leikattuja mäntyjä.


title: Nijōn linna

text: Nijōn linnan uusin osa on vuonna 1965 rakennettu Seiryū-en-puutarha, joka sijaitsee alueen pohjoisreunalla. Puutarhassa on kaksi teehuonetta ja yli tuhat tarkasti sommiteltua kivenlohkaretta. Siellä otetaan vastaan Kioton kaupungin virallisia vieraita ja järjestetään kulttuuritapahtumia.


title: Geoffrey Hall-Say

text: Geoffrey Norman Edward Hall-Say (27. huhtikuuta 1864 Bray – 21. tammikuuta 1940 Brighton) oli brittiläinen taitoluistelija ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä miesten muodostelmaluistelussa pronssia. Hän oli kisojen vanhin muodostelmaluisteluun osallistunut kilpailija.


title: George Buckland

text: George Frederick Buckland (13. huhtikuuta 1883 Didsbury – 28. tammikuuta 1937 Timperley) oli brittiläinen haavipalloilija ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen joukkueeseen.


title: Ferdinand Feyerick

text: Ferdinand Feyerick (27. tammikuuta 1865 Ghent – 12. syyskuuta 1920 Ghent) oli belgialainen miekkailija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa pronssia kalvan joukkuekilpailussa. Miekkailija Robert Feyerick oli Ferdinandin poika.


title: Chinit

text: Chin (myös: "kuki-chin" tai "tšin") on kansa Myanmarin vuoristoseudulla Mandalesta länteen ja luoteeseen. Pääelinkeino on ollut maatalous. Kulttuurissa on useita erikoisia piirteitä.


title: Chinit

text: Chinit ovat peräisin Mongoliasta. He tulivat Burmaan (Myanmariin) ennen burmalaisia ja šaneja, mutta šanien paineessa he siirtyivät 1100-1600-luvulla vaikeakulkuiseen vuoristoon. Chineillä on säilynyt perinteinen kulttuuri ja monijumalaisen uskonto. He kuuluvat niin sanottuihin kukkulakansoihin. Heidän kielensä on chin, joka kuuluu tiibetiläisiin kieliin.


title: Philip Tomalin

text: Philip Humphreys Tomalin (10. huhtikuuta 1858 Kensington – 12. helmikuuta 1940 Bognor Regis) oli ranskalainen kriketinpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen joukkueeseen.


title: Herbert Lindström

text: Carl Herbert Lindström (16. maaliskuuta 1886 Harö – 26. lokakuuta 1951 Harö) oli ruotsalainen köydenvetäjä ja olympiavoittaja. Hän kuului vuoden 1912 kesäolympialaisissa Tukholmassa lajissa kultaa voittaneeseen joukkueeseen.


title: Conrad Magnusson

text: Conrad Emanuel Magnusson (18. elokuuta 1874 Oslo, Norja – 14. syyskuuta 1924 Chicago, Illinois, Yhdysvallat) oli Yhdysvaltoja edustanut köydenvetäjä ja olympiavoittaja. Hän kuului vuoden 1904 kesäolympialaisissa Saint Louisissa Milwaukee Athletic Club -joukkueeseen, joka voitti lajissa kultaa.


title: Isogonaalinen jana

text: Isogonaalinen jana on geometriassa kolmion kulmanjakajaan liittyvä termi. Yhdyssana muodostuu sanoista ""iso"" (sama) ja ""gon"" (kulma), joka on sanan perustana monissa kielissä. Kulmanpuolittaja p alkaa kolmion kärjestä ja päättyy kolmion vastaiselle sivulle tai sen jatkeelle. Samasta kärjestä piirretään vastaavalla tavalla jokin muu kulmanjakaja a ja sille "isogonaalinen jana" a'. Kulmanjakajan a ja kulmanpuolittajan välisen kulman suuruus on silloin sama kuin "isogonaalisen janalla" a' ja kulmanpuolittajalla. Joskus sanotaan myös, että janat ovat toistensa isogonaalisia konjugaatteja.


title: Isogonaalinen jana

text: Isogonaalinen- ja isotominen janojen ja -pisteiden kuvantaminen kuuluvat vapaasti käännettynä "käänteisiin konjugointeihin" eli .


title: Isogonaalinen jana

text: Symmediaani on mediaanin isogonaalinen jana.


title: Isogonaalinen jana

text: Kolme kulmanjakajaa voivat leikata toisensa yhteisessä pisteessä. Tällainen ceviaanipiste P ( ), saattaa olla kolmion merkillinen piste. Kun jokainen kulmanjakaja korvataan sen isogonaalisella janalla, syntyy aina uusi leikkauspiste P', jota kutsutaan pisteen P isogonaaliseksi konjugaatiksi. Konjugaatti saatetaan merkitä myös P tai P.


title: Oscar Friede

text: Oscar Charles Friede (14. heinäkuuta 1881 Saint Louis, Missouri – 14. helmikuuta 1943 Saint Louis, Missouri) oli yhdysvaltalainen köydenvetäjä ja olympiamitalisti. Hän kuului vuoden 1904 kesäolympialaisissa Saint Louisissa lajissa pronssia saaneeseen Southwest Turnverein 2 -joukkueeseen.


title: Charles Haberkorn

text: Charles Haberkorn (16. marraskuuta 1880 Baden-Württemberg, Saksa – marraskuu 1966 Saint Louis, Missouri, Yhdysvallat) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen Southwest Turnverein 2 -joukkueeseen.


title: Charles Haberkorn

text: Samoissa olympialaisissa Haberkorn osallistui myös vapaapainiin.


title: Isogonaalinen konjugaatti

text: Isogonaalinen konjugaatti formula_1 tason piste kolmiossa olevalle pisteelle formula_2, joka voidaan muodostaa peilaamalla kolmion kolmion kulmanjakajat kulmissa olevien kulmanpuolittajien suhteen. Silloin peilatut janat leikkaavat toisensa isogonaalisessa pisteessä formula_1. Peilattuja janoja voidaan kutsua isogonaalisiksi janoiksi. Pisteelle on käytössä myös merkinnät formula_4 ja formula_5.


title: Isogonaalinen konjugaatti

text:
Isogonaalisten pisteiden trilineaariset koordinaatit ovat toistensa käänteislukuja. Jos merkitään pisteen koordinaatit
ovat tämän isogonaalisen konjugaatin koordinaatit
Tästä on merkinnän negatiivinen yläindeksi peräisin. Toisaalta myös
jolloin trilineaaristen koordinaattien perusteella voidaan ajatella pisteiden formula_9 ja formula_10 olevan toistensa isogonaalisia pisteitä.


title: Isogonaalinen konjugaatti

text:
Isogonaalisten pisteiden barysentriset koordinaatit saadaan vastaavasti, kun on
ja isogonaaliset koordinaatit ovat
missä formula_13 ovat kolmion sivujen pituuksia.


title: Isogonaalinen konjugaatti

text: Seuraavat esimerkit "merkillisistä pisteistä" ovat toistensa "isogonaalisia konjugaatteeja":


title: Isogonaalinen konjugaatti

text:
Todistetaan isogonaalisen konjugaatin formula_10 olemassaolo jokaiselle kolmion sisäpisteelle formula_9, joka on kolmen kulmanjakajan AA', BB' ja CC' leikkauspisteessä. Isogonaaliset janat merkitään AA", BB" ja CC". Lausekkeet seuraavat oheisen kuvan merkintöjä, jossa suunnattujen janojen positiivinen suunta on vastapäivään eli A → B → C → A. Koska formula_9 on janojen leikkauspiste, seuraa Cevan lauseesta
Sinilauseen avulla voidaan kolmiosta formula_34 kirjoittaa "Cevan lauseen" ensimmäisen osamäärän osoittaja (janat positiivisesti suunnattuina)
ja kolmiosta formula_36 ensimmäisen osamäärän nimittäjä
Koska kulmat formula_38 ja formula_39 ovat vieruskulmia (supplementtikulmat), joiden sinit ovat aina identtiset eli formula_40, saadaan "Cevan lauseen" ensimmäisestä osamäärästä
Vastaavalla tavalla sievennetään kaksi muutakin "Cevan lauseen" osamäärää
ja
ja sijoitetaan tulokset "Cevan lauseeseen" ja supistetaan
eli


title: Isogonaalinen konjugaatti

text:
Jotta janat AA", BB" ja CC" leikkaisivat "isogonaalisessa pisteessä" formula_10, tulisi "Cevan lauseen" ehdot toteutua
Muodostetaan aluksi ensimmäisen osamäärän osoittaja ja nimittäjä, jotka sievennetään edelliseen tapaan. "Sinilauseesta" seuraa
ja
Nyt voidaan ensimmäinen osamäärä muodostaa ja supistaa
Lauseke muodostuu analogisesti samanmuotoiseksi kuin alussakin. Isogonisilla janoilla on samansuuruisia kulmia, kuten esimerkiksi formula_51 ja formula_52 jolloin
Kun tätä verrataan "Cevan lauseen " yhtälöön (1), huomataan samat kulmat sen ensimmäisessä osamäärässä. Kannattaa siis muodostaa muutkin osamäärät, vaihtaa kulmat (formula_54 ja formula_55 sekä formula_56 ja formula_57 ) ja sijoittaa yhtälöön janoja esittävät lausekkeet, jolloin tulos saadaan supistamalla. Muut osamäärät ja kulmanvaihdot saadaan analogisesti:
ja


title: Isogonaalinen konjugaatti

text: Tämän käänteisluku on vaadittu "Cevan lauseen" ehto kollineaarisuudelle ja isogonaalisen konjugaatin olemassaololle:


title: Georg Mischon

text: Georg Mischon (28. heinäkuuta 1907 – ?) oli sveitsiläinen käsipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen. Hän pelasi kisoissa neljä ottelua.


title: Thomas Coe

text: Thomas ("Tom") Coe (1880–?) oli brittiläinen vesipalloilija ja olympiavoittaja. Hän kuului vuoden 1900 kesäolympialaisissa Pariisissa lajissa kultaa voittaneeseen Manchesterin Osborne Swimming Club -joukkueeseen.


title: Louis Laufray

text: Louis Alexandre Laufray (1. lokakuuta 1881 Charenton – 4. helmikuuta 1970 Champcueil) oli ranskalainen vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa pronssia saaneeseen Libellule de Paris -joukkueeseen. Laufray osallistui samoissa kisoissa myös 4 000 metrin vapaauintikilpailuun.


title: Victor de Behr

text: Victor de Behr oli belgialainen vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen Brussels Swimming and Water Polo Clubiin.


title: Jääpallon Venäjän mestaruussarja 1992–1993

text: Venäjän jääpallon mestaruussarja pelattiin ensimmäistä kertaa kaudella 1992–1993, jolloin se korvasi Neuvostoliiton jääpallon mestaruussarjan. Edellinen kausi , joka oli ensimmäinen Neuvostoliiton hajoamisen jälkeen, pelattiin IVY:n mestaruussarjan nimellä.


text: Edellisen kauden IVY:n mestaruussarjaan nähden muutoksia oli joukkuemäärän nostaminen 16:sta kahteenkymmeneen, sekä aiemmin Neuvostoliiton ja IVY:n aikana aina yksilohkoisena sarjana pelatun sarjan jako maantieteellisesti itä- ja länsilohkoon. Runkosarjan jälkeen lohkojen neljä parasta etenivät kahdeksan joukkueen loppusarjaan, jonka voittaja voitti Venäjän mestaruuden. Lohkojen neljä seuraavaa pelasivat omassa sarjassaan sijoista 9.–16. ja lohkojen kaksi viimeistä pelasivat sijoista 17.–20. Loppusarjoissa joukkueet eivät enää pelanneet oman alkulohkonsa joukkueita vastaan.


text: Ensimmäisen mestaruuden voitti Krasnogorskin Zorki.


title: Jean de Backer

text: Jean de Backer oli belgialainen vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen Brussels Swimming and Water Polo Clubiin.


title: Otto Wahle

text: Otto Wahle (5. marraskuuta 1879 Wien, Itävalta – 11. elokuuta 1963 Forest Hills, New York, Yhdysvallat) oli uimari. Hän sai vuoden 1900 kesäolympialaisissa Pariisissa hopeamitalit 1 000 metrin vapaauinnissa ja 200 metrin esteuinnissa. Vuoden 1904 kesäolympialaisissa Saint Louisissa hän sai pronssimitalin 440 jaardin vapaauinnissa.


title: Otto Wahle

text: Wahle sai Yhdysvaltain kansalaisuuden vuonna 1906. Hän valmensi Yhdysvaltain uintijoukkuetta vuoden 1912 kesäolympialaisissa sekä vesipallojoukkueita kesäolympialaisissa 1920 ja 1924.


title: Kurt Haverbeck

text: Kurt Haverbeck (22. helmikuuta 1899 – 16. maaliskuuta 1988) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen joukkueeseen.


title: Ture Ödlund

text: Ture Michael Ödlund (15. toukokuuta 1894 Njurunda – 14. joulukuuta 1942 Tukholma) oli ruotsalainen curlingpelaaja ja olympiamitalisti. Hän kilpaili vuoden 1924 talviolympialaisissa Chamonix'ssa ja kuului siellä lajissa hopeaa saaneeseen joukkueeseen.


title: Slobodan Štambuk

text: Slobodan Štambuk (s. 1. maaliskuuta 1941 Selca) on kroatialainen roomalaiskatolinen piispa. Hänet vihittiin papiksi Hvarin hiippakuntaan 3. heinäkuuta 1966 ja nimitettiin saman hiippakunnan johtoon 30. maaliskuuta 1989. Piispaksi vihkiminen seurasi 30. huhtikuuta. Pääkonsekraattorina toimi Gabriel Montalvo Higuera, jota avustivat Ante Juric ja Celestin Bezmalinovic. Štambuk oli itse mukana konsekroimassa Nikola Eterovićia.


title: János Pénzes

text: János Pénzes (s. 10. elokuuta 1943 Bajmok) on serbialainen roomalaiskatolinen piispa. Hänet vihittiin papiksi Subotican hiippakuntaan 29. kesäkuuta 1968 ja nimitettiin saman hiippakunnan johtoon 25. huhtikuuta 1989. Piispaksi vihkiminen seurasi 18. kesäkuuta. Pääkonsekraattorina toimi Gabriel Montalvo Higuera, jota avustivat Franc Perko ja Matija Zvekanovic.


title: László Huzsvár

text: László Huzsvár (21. helmikuuta 1931 Horgoš – 10. joulukuuta 2016) oli serbialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Zrenjaninin hiippakunnan johtoon 7. tammikuuta 1988. Piispaksi vihkiminen seurasi 14. helmikuuta. Pääkonsekraattorina toimi Gabriel Montalvo Higuera, jota avustivat Franc Perko ja Tamás Jung.


title: László Huzsvár

text: Huzsvár jäi eläkkeelle 30. kesäkuuta 2007.


title: Stanislav Hočevar

text: Stanislav Hočevar (s. 12. marraskuuta 1945) on serbialainen roomalaiskatolinen arkkipiispa. Hänet vihittiin salesiaanien papiksi 29. kesäkuuta 1973 ja nimitettiin Belgradin koadjuuttoriarkkipiispaksi 25. maaliskuuta 2000. Piispaksi konsekroinnin suoritti 24. toukokuuta Edmond Y. Farhat, jota avustivat Franc Rodé ja Franc Perko.


title: Stanislav Hočevar

text: Hočevarista tuli 31. maaliskuuta 2001 Belgradin arkkipiispa.


title: Erik Bisgaard

text: Erik Bisgaard (25. tammikuuta 1890 Silkeborg – 21. kesäkuuta 1987 Buenos Aires) oli tanskalainen soutaja ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia perämiehellisessä nelikossa.


title: Sulo Kivinen

text: Sulo Kivinen (29. syyskuuta 1916 Loppi – 27. marraskuuta 2010 Espoo) oli suomalainen päätoimittaja ja pakinoitsija.


title: Sulo Kivinen

text: Sodan jälkeen Kivinen työskenteli aluksi Lahdessa ilmestyneen kansandemokraattisen -lehden päätoimittajana vuosina 1947–1949, minkä jälkeen hän siirtyi Helsinkiin Vapaan Sanan palvelukseen. Hän toimi lehdessä muun muassa poliittisena pakinoitsijana nimimerkillä ”Suti”.


title: Sulo Kivinen

text: Vuonna 1956 Kivinen erosi SKP:sta ja liittyi hieman myöhemmin sosiaalidemokraateista erkaantuneeseen Työväen ja Pienviljelijäin Sosialidemokraattiseen Liittoon. Hän toimi TPSL:n äänenkannattajan Päivän Sanomien poliittisena pakinoitsijana nimimerkillä ”Eskonen”. TPSL:n lakkauttamisen jälkeen Kivinen oli mukana puolueen vasemmistosiiven perustaman Sosialistisen Työväenpuolueen toiminnassa aina 1980-luvun puoliväliin saakka. Hän työskenteli myös STP:n äänenkannattajana jatkaneen Päivän Uutisten vt. päätoimittajana lehden lakkauttamiseen vuoteen 1976 asti.


title: Sulo Kivinen

text: Sulo Kivinen oli yhteiskuntatietelijä Markku Kivisen ja näyttelijä Mikko Kivisen isä. Sulo Kivisen vaimo oli Lahja Kivinen. Pariskunnalla oli yhteensä kolme poikaa.


title: Mario Busquets Jordá

text: Mario Busquets Jordá (s. 3. maaliskuuta 1935) on espanjalainen, Perussa toimiva roomalaiskatolinen piispa. Hänet vihittiin papiksi Geronan/Gironan hiippakunnassa Espanjassa 19. maaliskuuta 1958. Hän sai nimityksen Chuquibamban prelaatiksi Peruun 25. tammikuuta 2001, ja piispaksi konsekroinnin suoritti 24. maaliskuuta Luis Sánchez-Moreno Lira, jota avustivat Rino Passigato ja Juan Antonio Ugarte Pérez.


title: Mario Busquets Jordá

text: Busquets Jordán edeltäjä Chuquibamban prelaattina oli vuonna 1999 kuollut Felipe María Zalba Elizalde.


title: Juan Antonio Ugarte Pérez

text: Juan Antonio Ugarte Pérez (s. 23. syyskuuta 1938 Lima) on perulainen roomalaiskatolinen arkkipiispa. Hänet vihittiin Opus Dein papiksi 27. elokuuta 1967 ja nimitettiin Abancayn hiippakunnan vihkipiispaksi sekä Castrumin titulaaripiispaksi 18. elokuuta 1983. Piispaksi vihkiminen seurasi 2. lokakuuta. Pääkonsekraattorina toimi Mario Tagliaferri, jota avustivat Enrique Pélach y Feliú ja Luis Sánchez-Moreno Lira.


title: Juan Antonio Ugarte Pérez

text: Ugarte Pérez sai 18. lokakuuta 1986 nimityksen Cuzcon ja 4. joulukuuta 1991 Yauyosin vihkipiispaksi. 15. maaliskuuta 1997 hänet nimitettiin Yauyosin prelaatiksi, jonka virkaan hänet asetettiin 27. huhtikuuta.


title: Juan Antonio Ugarte Pérez

text: Ugarte Pérez nimitettiin 29. marraskuuta 2003 Cuzcon arkkipiispaksi.


title: Charles Thias

text: Charles Henry Robert Thias (15. marraskuuta 1879 Illinois – 19. marraskuuta 1922 San Francisco, Kalifornia) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen Southwest Turnverein 2 -joukkueeseen.


title: Harry Grey

text: Herschel Goldberg, kirjailijanimi Harry Grey (2. marraskuuta 1901, Odessa, Venäjä (nykyinen Ukraina) – lokakuu 1980), oli yhdysvaltalainen kirjailija. Hänen ensiteoksensa, osin todellisuuspohjaiset muistelmat "The Hoods" (1952), kuuluu harvoihin todellisten rikollisten kirjoittamiin omaelämäkertoihin.


title: Harry Grey

text: "The Hoodsin" jälkeen Grey kirjoitti vielä kaksi kirjaa, "Call Me Duke" (1955) ja "Portrait of a Mobster" (1958), jotka nekin perustuvat hänen rikollisen elämänsä kokemuksiin, mutta niiden menestys oli vähäisempi.


title: Harry Grey

text: "The Hoods" on Sergio Leonen ohjaaman elokuvan "Suuri gangsterisota" käsikirjoituksen pohjana. Elokuvan pääroolissa on Robert De Niro.


title: Harry Grey

text: Greyn oikea nimi on Herschel Goldberg. Hänen vanhempansa olivat Israel ja Celia Goldberg, joiden mukana hän muutti Yhdysvaltoihin 1905. Häneltä jäi koulunkäynti seitsemään luokkaan. Hänen veljensä oli "New York Postin" kolumnisti ja ruokakirjoittaja Hyman Goldberg, joka kirjoitti useita kirjoja, muun muassa "Our Man in the Kitchen", johon on koottu hänen kolumnistaan ”Prudence Penny”.


title: Harry Grey

text: Goldbergin isä sairastui 1912 vakavasti ja joutui sairaalaan leikkaukseen. Isän ollessa sairaalassa Celia alkoi valmistaa ruokaa lähiseudun miehille, jotka kokosivat rahaa saadakseen perheensä Euroopasta Amerikkaan. Kun Israel pääsi sairaalasta, Celian yritystoiminta oli jo menestyvää, ja niin Israel perusti ravintolan. Apuna siellä olivat kaikki perheen lapset, myös Harry ja Hyman.


title: Harry Grey

text: Goldberg avioitui vuonna 1932 Mildred Beckeromin kanssa, ja he saivat kolme lasta. Jouduttuaan sairaalaan onnettomuuden vuoksi ollessaan viisissäkymmenissä Harry päätti kirjoittaa 1920- ja 1930-luvun elämästä ja New Yorkin liike-elämää hallinneista rikollisjärjestöistä. Varjellakseen itseään ja perhettään hän käytti nimeä Harry Grey.


title: Harry Grey

text: Goldberg kuoli lokakuussa 1980 vähän ennen kuin elokuvan "Suuri gangsterisota" kuvaukset käynnistyivät.


title: Harry Grey

text: Harryn poika Simeon rahoitti isälleen joulukuussa 1999 ”Golden Palm Starin” Palm Springsin kävelykadulle Palm Springs Walk of Starsille. Tähti on omistettu Harry ”Noodles” Greylle.


title: Zirkoniumkarbidi

text: Zirkoniumkarbidi (ZrC) on epäorgaaninen yhdiste ja zirkoniumin karbidi. Yhdiste on erittäin kovaa ja kuumuudenkestävää ainetta, minkä vuoksi sitä käytetään näitä ominaisuuksia vaativissa sovelluksissa.


title: Zirkoniumkarbidi

text: Zirkoniumkarbidi kuuluu niin kutsuttuihin välisijayhdisteisiin: hiiliatomit sijaitsevat zirkoniumin metallihilan oktaedrisissä välisijoissa. Zirkoniumkarbidi ei ole stoikiometrinen yhdiste, vaan sen koostumus vaihtelee tyypillisesti välillä ZrC–ZrC, ja sitä voidaankin pitää kiinteänä liuoksena. Aine on hyvin kovaa ja haurasta, ja sen sulamispiste on 3 540 °C. Se ei liukene veteen eikä vesi hydrolysoi sitä. Zirkoniumkarbidi sen sijaan liukenee väkevään rikkihappoon ja väkevään vetyfluoridiin, jos läsnä on hapettavia ioneja, kuten nitraatteja tai peroksideja. Zirkoniumkarbidi on inertti tavallisissa lämpötiloissa ja reagoi vain halogenidien kanssa yli 250 °C:n lämpötilassa ja hapettimien läsnä ollessa se reagoi zirkoniumdioksidiksi yli 700 °C:n lämpötilassa. Monien muiden välisijayhdisteiden tavoin zirkoniumkarbidi johtaa sähköä.


title: Zirkoniumkarbidi

text: Tyypillisesti zirkoniumkarbidia tuotetaan zirkoniumdioksidista tai zirkoniumsilikaatista kuumentamalla niitä hiilimustan eli hienojakoisen hiilen kanssa inertissä ilmakehässä tai alipaineessa noin 1 500 °C:n lämpötilassa. Toinen tapa valmistaa yhdistettä on zirkonium(IV)kloridin ja metaanin välisellä reaktiolla vetyilmakehässä 900–1 400 °C:n lämpötilassa.


title: Zirkoniumkarbidi

text: Zirkoniumkarbidia käytetään hionta-aineena, valmistettaessa hehkulamppujen hehkulankoja ja työkalujen pinnoitteena. Sitä on tutkittu myös ydinreaktorien rakennemateriaalina. Zirkoniumkarbidia voidaan käyttää myös komposiittina muiden metallikarbidien kanssa.


title: Moika (Batetskin piiri)

text: Moika () on maalaiskunta ja sen keskuskylä Novgorodin alueen Batetskin piirissä Venäjällä. Se sijaitsee Laukaanjoen varrella 25 kilometriä Batetskista itään. Kylässä on 352 ja kunnassa 1 600 asukasta (vuonna 2009).


title: Moika (Batetskin piiri)

text: Moikan kunnan pinta-ala on 646,06 neliökilometriä. Se rajoittuu pohjoisessa Leningradin alueeseen, idässä Novgorodin alueen Novgorodin ja etelässä Šimskin piireihin sekä lännessä Batetskin piirin Peredolskajan ja Batetskin kuntiin. Pinta-alasta 77,8 % on metsää ja 16,9 % maatalousmaata.


title: Moika (Batetskin piiri)

text: Seutu kuuluu Ilmajärven alankoon. Kunnan alueella virtaa Laukaanjoki.


title: Moika (Batetskin piiri)

text: Keskuskylän lisäksi kuntaan kuuluu 39 kylää: Bor, Borok, Dorogobuž, Dubrovka, Gastuhovo, Golešino, Grigorjevo, Hotobuži, Hrepljo, Jakovleva Gorka, Košelkovo, Krjutškovo, Kromy, Ljuboljady, Ljubunitsy, Lugsko, Marino, Mokritsy, Myselka, Nehino, Ogurkovo, Ostrov, Otšno, Podborovje, Pogost-Sabljo, Sabljo, Seredogoštš, Skatšeli, Terebenik, Tortšinovo, Tšornoje, Velegoštši, Vittsy, Volnaja Gorka, Volnoje Zagorje, Volnyje Kusoni, Voronino, Zaosje ja Žestjanaja Gorka. Asutuskeskuksista suurin on 365 asukkaan Volnaja Gorka. Samanniminen maalaiskunta liitettiin Moikaan vuonna 2010.


title: Moika (Batetskin piiri)

text: Kunnan läpi kulkee Novgorodin ja Lugan välinen maantie ja rautatie. Kylistä on linja-autoyhteydet Novgorodiin.


title: Moika (Batetskin piiri)

text: Paikallisista elinkeinoista tärkein on maa- ja metsätalous (55 %). Kunnassa toimii maatalousyritys, elintarviketeollisuutta, hiekkalouhoksia sekä puunhankintaa ja -jalostusta harjoittavia pienyrityksiä. 47 % työvoimasta työskentelee kunnan ulkopuolella.


title: Moika (Batetskin piiri)

text: Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema ja posti. Eräitä julkisia palveluja on myös Volnaja Gorkassa ja muissa kylissä. Vähittäiskaupasta vastaa piirin kulutusosuuskunta ja joukko yksityisyrittäjiä.


title: Moika (Batetskin piiri)

text: Seudulla sijaitsee useita muinaisia asuin- ja hautapaikkoja. Laukaajoen rannalla Borissa on muinaislinna. Rakennusmuistomerkkeihin kuuluvat 1800-luvun alussa pystytetyt Pogost-Sabljon ja Tšornojen kirkot.


title: Moika (täsmennyssivu)

text: Moika tarkoittaa seuraavia asioita:


title: Alaruokasen talo

text: Alaruokasen talo on Rovaniemellä keskustassa Kemijoen rantatörmällä sijaitseva peräpohjalaistalo. 1860-luvulla pystytetty talo on yksi vanhimmista rakennuksista Rovaniemellä. Alaruokasen talo on entisöity ja sitä käytetään erilaisten kokous- ja juhlatilaisuuksien pitopaikkana.


title: Alaruokasen talo

text: Alaruokasen talo on 1860-luvulla Aapo Frans Ruokasen harkkokiviperustalle rakentama yksikerroksinen asuintalo. Arkkitehtonisesti se edustaa peräpohjalaista talonpoikaisrakennusta. Talo säästyi tuholta vuonna 1944, kun saksalaisjoukot polttivat ja räjäyttivät yli 90 prosenttia Rovaniemen kauppalan rakennuksista. Metsäneuvos Jarl Sundqvistin silminnäkijän havainnon mukaan Alaruokasen talo säilyi, kun suomalaisjoukot saapuivat Ranuantietä Rovaniemen Ounaskosken itärannalle ja pyrkivät suojaamaan polttamattomia rakennuksia ampumalla. Hän seurasi kauppalan polttoa Pöyliövaaran rinteellä olleesta piilopirtistä. Alaruokasen talo on ollut asuttuna aina siihen saakka kunnes se siirtyi Rovaniemen kaupungille oston kautta vuonna 1991.


title: Alaruokasen talo

text: Ruokasen tila on yksi kolmesta kantatilasta, joiden maille Rovaniemen keskusta on rakennettu. Alaruokasen talo on suojattu asemakaavalla. Rakennuksella on rakennus- ja kulttuurihistoriallista arvoa, sekä kaupunkikuvallista arvoa.


title: Rauta(II)sulfidi

text: Rauta(II)sulfidi", "ferrosulfidi eli rikkirauta (FeS) on raudan ja rikin muodostama kemiallinen yhdiste. Se on tummanharmaa tai musta metallikiiltoinen, kiinteä ja kiteinen aine, jonka tiheys on 4,74 g/cm ja sulamispiste noin 1 193...1 199 °C.


title: Rauta(II)sulfidi

text: Rauta(II)sulfidi ei liukene veteen, mutta se liukenee happoihin ja reagoi niiden kanssa hieman rikkivetyä vapauttaen, esimerkiksi:


title: Rauta(II)sulfidi

text: Rauta(II)sulfidia esiintyy luonnossa troiliittina pääasiassa meteoriiteissa. Myös magneettikiisu muistuttaa sitä koostumukseltaan, mutta sen kiderakenteesta puuttuu rauta-atomeja. Keinotekoisesti sitä valmistetaan kuumentamalla rauta- ja rikkijauheiden seosta, joka sisältää 4 paino-osaa rikkiä ja 7 paino-osaa rautaa. Kuumennettaessa nämä jauheet reagoivat keskenään runsaasti lämpöä vapauttaen muodostaen rauta(II)sulfidia:


title: Rauta(II)sulfidi

text: Kauppatavarana rauta(II)sulfidi esiintyy yleensä valettuna tangoiksi tai mustina ohuina levyinä. Sitä käytetään keramiikassa. Kemiallisessa työskentelyssä sitä käytetään rikkivedyn valmistukseen.


title: Rautasulfidi

text: Rautasulfidit ovat raudan ja rikin muodostamia yhdisteitä. Sellaisia ovat ainakin:


title: Inmar

text: Inmar on udmurttien mytologian ylijumala, joka vastaa suomalaista Ilmarista. Udmurttien jumalahahmossa voidaan nähdä turkkilais-tataarivaikutteita. Mukana udmurttien mytologiassa on myös kristillisiä piirteitä: Inmarin äiti vertautuu Neitsyt Mariaan.


title: Andy Powell

text: Andy Powell (s. 19. helmikuuta 1950 Stepney Lontoo) on brittiläinen kitaristi ja lauluntekijä. Hänet tunnetaan parhaiten yhtyeestään Wishbone Ash. Sekä Powell että hänen yhtyetoverinsa, Ted Turner, ovat molemmat valittu vuoden 1989 Traffic magazinessa kymmenen tärkeimmän rock-kitaristin joukkoon, ().


title: Andy Powell

text: 1970 Wishbone Ash toimi Deep Purplen lämmittelijänä. Powell oli juoninut ajatuksen päästä soittamaan Ritchie Blackmoren kanssa. Hän oli valmistellut omat vahvistimensa ja soittovälineensä, ja kun Blackmore aloitti oman soundchekinsä Powell hiipi lavalle kytki kitaransa ja alkoi vastata Blackmoren soittoon. Soundchek kehittyi jammailuksi jossa Powell palautti Blackmoren riffejä ja ideoita. Soundchekin päätteeksi Blackmore tuli kommentoimaan Powelille:""I thought you sounded pretty good"". Blackmore tutustutti yhtyeen Derek Lawrenceen josta tuli Wishbone Ashin tuottaja. Blackmore myös vakuutti MCA-levyhtiön, joka tekikin hänen suosittelunsa johdosta levytyssopimuksen Wishbone Ashin kanssa


title: Papuankirjorastas

text: Papuankirjorastas ("Zoothera heinei") on rastaiden heimoon kuuluva varpuslintu.


title: Papuankirjorastas

text: Papuankirjorastasta tavataan Papua-Uusi-Guineassa ja Australiassa. Laji on luokiteltu elinvoimaiseksi.


title: Avaruussilta

text: Avaruussilta () on kuvitteellinen käsite tai laite "Transformers"-universumissa.


title: Avaruussilta

text: "The Transformersissa" avaruussilta on Maahan rakennettu renkaanmuotoinen kone, jolla Megatron pyrki kuljettamaan energonkuutioita Cybertronille. Koneen vastaanotin Cybertronilla on Shockwaven aseman lähellä.


title: Avaruussilta

text: "issa" avaruussilta on rampinkaltainen laite, jonka päähän päästyään Autobotit voivat teleporttautua muualle päin Maan Aurinkokuntaa.


title: Avaruussilta

text: "issa" avaruussilta ovat muinainen transsiirtoväline, joka toimi lähinnä Omegalukon ja Cyberplaneetta-avainten kautta.


title: Avaruussilta

text: Sarjassa "" nuoren Optimus Primen johtama ryhmä toimi alun perin avaruusiltojen korjausryhmänä. Sarjassa avaruussillat ovat haarukanmuotoisia laitteita. Ikikipinän ohella ne olivat Autobottien tärkein etu Decepticoneja vastaan. 2. kauden aikana Megatron pyrki rakentamaan oman avaruussillan, mutta se epäonnistuu ja hän ajautuu Starscreamin pään kanssa sen läpi keskelle avaruutta. Omega Supreme lopulta tuhosi avaruussillan joutuen itsekin kulkemaan sen läpi. 3. kaudella Bulkhead ja Isaac Sumdac rakentavat Sumdac Towerin huipulle toisen avaruussillan.


title: Avaruussilta

text: Elokuvissa avaruussillat ovat portaaleja, joiden kautta voi matkustaa paikasta toiseen. Jotkut transformerit kykenevät avaamaan niitä tahdonvoimalla, mutta joskus niiden avaamiseen tarvitaan tietynlaisia koneita kuten "pilareita".


title: Avaruussilta

text: "ssa" sekä ensimmäiset lentokykyiset transformerit, Etsijät, kykenivät avaamaan niitä omalla tahdonvoimallaan.


title: Avaruussilta

text: Elokuvassa Etsijöihin kuulunut siirsi avaruusillan kautta itsensä mukana lähes onnistuneesti Sam Witwickyn, Mikaela Banesin, Leo Spitzin, Seymour Simmonsin, Bumblebeen, Skidsin, Mudflapin ja Wheelien Egyptiin. Myöhemmin Samin elvytettyä Megatronin tappama Optimus Prime Johtajuuden Matrixilla, Megatronin isäntä ja yksi alkuperäisestä Primeista, Fallen, ilmestyi avaruussillan kautta Egyptiin ja varasti Matrixin aktivoidakseen koneen, jolla tuottaa energonia tuhoamalla Maan Aurinko.


title: Avaruussilta

text: Elokuvassa "" esiintyi Sentinel Primen suunnittelemia "pilareiksi" kutsuttuja laitteita, joilla kykeni avaamaan avaruussiltoja.


title: Avaruussilta

text: Autobotit pettänyt Sentinel loi aluksi ohjauspilarilla sekä neljällä tavallisella pilarilla avaruussillan, jolla siirtää Kuussa piileskelleet Decepticonit Maahan. Myöhemmin kaikkien muiden pilareiden avustuksella hän pyrki siirtämään Cybertronin Maan kiertoradalle, jotta ihmiset voitaisiin orjuuttaa käyttämään Maan luonnonvarat Cybertronin korjaukseen. Suunnitelma kuitenkin epäonnistui Optimuksen kytkettyä ohjauspilarin pois päältä ja Bumblebeen myöhemmin tuhottua se.


title: Avaruussilta

text: Kirjan "" mukaan avaruussillat keksittiin Cybertronin Kultakaudella. Niiden kautta transformereita aikoinaan saapui mm. Velocitroniin, Junkioniin, Gigantioniin, Navalle () ja monille muille planeetoille. Mutta niiden toiminta lakkautettiin ja yhteys siirtokuntiin katkesi.


title: Avaruussilta

text: Kirjan "" mukaan avaruussiltojen avulla oli luotu yli 200 siirtokuntaa. Aiemmin mainittujen ohella niihin kuuluivat myös planeetat nimeltä Archon ja Neutronia. Kirjan mukaan avaruussillat jouduttiin tuhoamaan turvallisuussyistä, sillä joihinkin Cybertronin siirtokunnista oli leviämässä niiden kautta vaarallinen "ruostevitsaus". Avaruussiltojen tuhon myötä Cybertronin Kultakausi päättyi ja alkoi Ruostekausi.


title: Avaruussilta

text: Estääkseen edes vahingossa levittämästä vitsausta kotiplaneetalleen, cybertronilainen Bluestreak jäi avaruussiltojen tuhon jälkeen Archonille ystävänsä Prowlin suruksi. Neutronian asukkaat, Mutaconit, lähtivät vitsauksen takia maanpakoon ja etsivät alkuperäisiin Primeihin kuuluvaa esikuvaansa, Amalgamous Primea.


title: Avaruussilta

text: Videopelissä "" kun Jazz ja Cliffjumper etsivät Grimlockia, he huomasivat Ruostemerellä toimintakykyisen avaruussillan, jolla Shockwave oli kerännyt tietoa Maan esihistoriasta. Dinobotit tuhosivat sillan, mutta sitä ennen Autobottien Arkki ja Decepticonien Nemesis ehtivät kulkea sen läpi.


title: Avaruussilta

text: Animaatiosarjassa "" Autoboteilla oli käytössään vain Ratchetin rakentama maasilta (), joka pystyy siirtämään vain toiseen paikkaan samalla planeetalla. Decepticoneilla on parempi tietämys avaruussiltateknologiasta.


title: Avaruussilta

text: Starscream rakensi sarjan alussa avaruussillan Maan kiertoradalle tuodakseen Megatronin Maahan. Myöhemmin Megatron päätti käyttää tätä päästäkseen Cybertronille ja luodakseen pimeällä energonilla armeijan Terrorconeja, zombimaisia transformereita. Autobotit räjäyttivät avaruussillan ja Megatron itse haavoittui räjähdyksessä vakavasti.


title: Saarnensurma

text: Saarnensurma ("Hymenoscyphus fraxineus", aiemmin kuvattu myös nimellä "Chalara fraxinea") on sieni, joka aiheuttaa etenkin nuorissa saarnissa tuhoa. Osa puista vaikuttaa jossain määrin vastustuskykyisiltä, mutta sen pelätään tekevän pahaa vahinkoa etenkin Britanniassa, jossa saarnimetsiköt ovat yleisiä. Tuholaissienen lähisukulainen "Hymenoscyphus albidus" on tavattu aiemmin saarnen lehtien harmittomana lahottajana. Tauti havaittiin ensimmäiseksi Puolassa vuonna 1992 eikä sienen kehittymistavasta ole varmuutta. Suomessakin tautia on tavattu 2007 alkaen, mutta saarnimetsiköt maassa rajoittuvat Ahvenanmaalle.


title: Saarnensurma

text:
"Chalara fraxinea" on osoitettu sittemmin sienen anamorfiksi hedelmättömäksi muodoksi.
Saarnensurma voi näkyä esimerkiksi lehtien ruskettumisena ja kuoren halkeilemisena sekä ylimpien oksien kuolemana sekä myöhemmässä vaiheessa niin sanottuina rungosta lähtevinä vesioksina. Se voi tappaa kokonaisia metsiköitä. Mikään ulkoinen tunnusmerkki ei ole erityisen spesifinen taudille.


title: Plus One Dreams

text: Plus One Dreams oli alkujaan vuonna 2005 suomalaisten perustama uhkapelialan palveluyritys, jonka verkossa toimivat pelisivustot, nettikasinot ja pokeriyhteisöt on kohdistettu erityisesti suomalaisille nettipelaajille. Yritys operoi Maltalta kiertääkseen Suomen arpajaislakia. Vuonna 2014 Plus One Dreams fuusioitui Maltalla ja Virossa toimivan iGamen kanssa. Elokuussa 2015 ruotsalainen pörssiyhtiö Unibet ilmoitti ostavansa iGame Groupin.


title: Plus One Dreams

text: Plus One Dreamsin toiminta alkoi Costa Ricaan rekisteröidystä Kolikkopelit S.A. -yhtiöstä ja maltalaisesta Simple Gaming Limited -yhtiöstä, joka syksyllä 2012 rekrytoi Suomesta työntekijöitä. Plus One Dreamsin osakkaita olivat loppuvuodesta 2012 muun muassa elokuvatuottaja Markus Selin, näyttelijä Jasper Pääkkönen sekä pokeriammattilaiset Aki Pyysing ja Mikko Hirvonen.


title: Plus One Dreams

text: Yritys on ilmoittanut tavoitteekseen uudistaa ihmisten mielikuva internetin rahapelialasta toimimalla avoimesti, läpinäkyvästi ja luotettavasti. Yritys on kuitenkin joutunut todellisuudessa usein kritisoiduksi. Yrityksen aggressiivista mainontaa ja laitonta pelitoimintaa Suomessa on paheksuttu mediassa. Monet mainoksen saaneet ovat valittaneet myös Kuluttajavirastolle.


title: Plus One Dreams

text: Pelipalveluiden tuotekehitys, tuotanto ja asiakaspalvelu työllistävät suomalaisia rahapelialan ammattilaisia, jotka kaikki asuvat ja työskentelevät ulkomailla. Plus One Dreamsin omistuspohja on pääosin suomalainen, ja operatiivisina johtajina toimivat Mikko Hirvonen ja Risto Myllymäki. Työntekijöiden määrä on tällä hetkellä 31 henkilöä. Yritys toimii kansainvälisesti, tärkeimpänä kohdealueenaan Suomi.


title: Plus One Dreams

text: Plus One Dreams omistaa kolme pelisivustoa. Kolikkopelit.com-sivuston Vares-peli on Suomen ensimmäinen elokuvasankariin perustuva rahapeli. Sivustolta löytyvät myös yrityksen omat versiot Veikkauksen ja Raha-automaattiyhdistyksen tunnetuksi tekemistä peleistä Hedelmäpeli, Joker Poker, Ruletti, Keno, Black Jack ja raaputusarvat. Sivusto on yksi Pohjoismaiden nopeimmin kasvavista online-kasinoista ja suomalaisten suosituimpia pelisivustoja. Kolikkopelit.com:lla on yli 200 000 rekisteröitynyttä pelaajaa.


title: Plus One Dreams

text: Plus One Dreams omistaa myös Leijonakasino.com-pelipalvelun, jossa on urheiluhenkisiä pelejä. Pokerisivut.com-sivusto on Pohjois-Euroopan suurin pokeriyhteisö yli 100 000 jäsenellään. Sivusto voitti Best Overall Affiliate -palkinnon vuoden 2010 iGB Affiliate Awards -palkintogaalassa.


title: Plus One Dreams

text: Plus One Dreamsin fuusiokumppani iGames tunnetaan 24hPoker-, Casinohuone-, Pokerihuone-, Veikkaushuone- ja iGame.com -sivustoistaan.


title: Plus One Dreams

text: Plus One Dreamsin historia alkoi 1990-luvun lopulla Pohjois-Suomessa. Perustajat viettivät lapsuuden ystävineen suuren osan vapaa-ajastaan kolikkopelejä, bingoa, urheiluvedonlyöntiä sekä muita rahapelejä pelaten. Usein näistä rahapeleistä seurauksena oli viikkorahojen nopea hupeneminen sekä tiukka puhuttelu vanhemmilta. Perustajien mielestä se oli kuitenkin vain pieni uhraus jännityksestä ja viihteestä, joita pelaaminen toi mukanaan.


title: Plus One Dreams

text: Kolikkopelit.com avattiin vuonna 2010. Vuonna 2013 Kolikkopeleillä on yli 200 000 rekisteröitynyttä pelaajaa. Sivusto on viimeisen kahden vuoden aikana noussut yhdeksi suomalaisten suosikkirahapelisivustoksi.


title: Plus One Dreams

text: Ennen suosittujen kasinosivustojen perustamista yhtiö tuli tunnetuksi Pokerisivut.com-sivustostaan, toimittamastaan Pokerisivut-lehdestä sekä PowerPoker.com-pelisivustaan.


title: Plus One Dreams

text: Plus One Dreams korostaa johtaja Mikko Hirvosen mukaan vastuullisen toiminnan tärkeyttä ja kritisoi Raha-automaattiyhdistyksen vastuuttomuutta.. Vuonna 2013 Kolikkopelit investoi runsaat 100 000 euroa peliongelmien ennaltaehkäisyyn ja hoitoon suunnattuun projektiin. Projekti käynnistyi helmikuussa 2013.


title: Plus One Dreams

text: Leijonakasino perusti toukokuussa 2013 huippu-urheilijoita tukevan Team Leijonakasinon , jonka ensimmäiset tiimiläiset ovat suomalaisia vapaaottelijoita. Keväällä 2013 Kolikkopelit sponsoroi 20 000 eurolla Suomen euroviisuedustaja Krista Siegfridsin shown pyrotekniikkaa.


title: Plus One Dreams

text: Vuosina 2011—2012 Kolikkopelit sai osakseen negatiivista julkisuutta aggressiivisen markkinointinsa takia. Suomen Posti lopetti Kolikkopelit.comin mainoksien jakamisen. Plus One Dreams jatkoi kuitenkin mainoksien lähettämistä suljetuissa kirjeissa ulkomailta käsin, jotta mainokset olisivat kirjesalaisuuden piirissä ja niitä ei saataisi aukaista postissa. Vastaanottajien nimien ja osoitteiden osoitelähteeksi oli ilmoitettu Kolikkopelit.com, vaikka valtaosa vastaanottajista ei ollut rekisteröitynyt palveluun. Poliisin mukaan mainoskampanja oli laiton, mutta virkavalta ei voinut puuttua asiaan. Kuluttajavirastoon tuli asiasta runsaasti yhteydenottoja. Vuonna 2013 Kolikkopelit.com tuotti matkapuhelimiin roskapostia, jota ei voinut helposti peruuttaa.


title: Peelinrastas

text: Peelinrastas ("Zoothera terrestris") on sukupuuttoon kuollut, rastaiden heimoon kuulunut varpuslintu.


title: Peelinrastas

text: Laji tunnetaan neljästä, Ogasawarasaarilta vuonna 1828 kerätystä näytteestä. Kun paikalla kävi ornitologeja seuraavan kerran vuonna 1889, lajia ei enää löydetty. Valaanpyytäjät alkoivat käyttää saarta 1830-luvulla ja peelinrastas mahdollisesti hävisi laivojen mukana saarelle päässeiden kissojen ja rottien takia.


title: Pensaskirjorastas

text: Pensaskirjorastas ("Zoothera mollissima") on rastaiden heimoon kuuluva varpuslintu.


title: Pensaskirjorastas

text: Pensaskirjorastasta tavataan Bhutanissa, Kiinassa, Intiassa, Myanmarissa, Pakistanissa, Nepalissa ja Vietnamissa. Lajia on kuvattu melko yleiseksi tai epätavalliseksi ja se on luokiteltu elinvoimaiseksi.


title: Aimo Turunen

text: Aimo Armas Turunen (25. helmikuuta 1912 – 21. syyskuuta 2000) oli suomalainen kielitieteilijä ja itämerensuomalaisten kielten professori.


title: Aimo Turunen

text: Turunen oli Tyttönormaalilyseon suomen kielen yliopettaja 1952–1959, Helsingin yliopiston dosentti 1950–1959, suomalaisen filologian apulaisprofessori 1959–1971 ja itämerensuomalaisten kielten professori 1971–1976. Hänen väitöskirjansa oli "Lyydiläismurteiden äännehistoria I-II" (1946 ja 1950). Aiheeseen hän oli tutustunut toimittuaan jatkosodan aikana Aunuksen Radion karjalan-, vepsän- ja lyydinkielisten lähetysten toimittajana. Turusen kansanrunousaiheinen tutkimus kiteytyy teoksessa "Kalevalan sanakirja" (1949). Sen laajennettu painos sisältää Kalevalan kaikki 7 380 sanaa. Turunen oli laatimassa useita äidinkielen oppikirjoja.


title: Aimo Turunen

text: Hänen luottamustehtävistään huomattavimmat olivat puheenjohtajuudet Kotikielen seurassa 1959–1967 ja Kalevalaseurassa 1975–1981. Vuonna 1990 Turunen julkaisi muistelmateoksen "Nuoruus rauhan ja sodan Karjalassa", jolle myönnettiin samana vuonna P. E. Svinhufvudin muistosäätiön kirjallisuuspalkinto.


title: Riukiunrastas

text: Riukiunrastas ("Zoothera major") on rastaiden heimoon kuuluva varpuslintu. Riukiunrastasta tavataan Japanin Amamisaarilla.


Ruotsin alle 18-vuotiaiden jääkiekkomaajoukkue (Småkronorna) edustaa Ruotsia jääkiekon alle 18-vuotiaiden maailmanmestaruuskilpailuissa.


title: Joe Sacco (jääkiekkoilija)

text: Joseph William ”Joe” Sacco (s. 4. helmikuuta 1969) on entinen yhdysvaltalainen jääkiekkoilija. Hän pelasi viimeiseksi Philadelphia Flyersin riveissä. Pelaajauransa jälkeen hän on toiminut jääkiekkovalmentajana. Hän valmensi vuosina 2009–2013 NHL-seura Colorado Avalanchea.


title: Victor Hochepied

text: Victor Fernand Hochepied (29. lokakuuta 1883 Lille – 26. maaliskuuta 1966 Lille) oli ranskalainen uimari ja olympiamitalisti. Hän kilpaili vuoden 1900 kesäolympialaisissa Pariisissa ja oli mukana saamassa hopeaa 200 metrin joukkueviestissä. Hän kilpaili samoissa kisoissa myös 200 metrin vapaa- ja esteuinneissa. Maurice Hochepied oli Victorin veli.


title: Maurice Hochepied

text: Maurice Louis Hochepied (9. lokakuuta 1881 Lille – 22. maaliskuuta 1960 Lille) oli ranskalainen uimari, vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa 200 metrin joukkueviestissä. Lisäksi hän sijoittui 200 metrin vapaauinnissa viidenneksi ja 1 000 metrin vapaauinnissa sekä 200 metrin esteuinnissa kummassakin seitsemänneksi. Hochepied osallistui samoissa kisoissa myös vesipalloon. Victor Hochepied oli hänen veljensä.


title: Flute

text: Flute on tanskalaisen Barcode Brothers-yhtyeen single. Sen julkaisi Universal Music Group vuonna 2000 yhtyeen ensimmäiselle, Swipe Me-albumille. Kappale ei noussut Pohjoismaissa lainkaan listoille, mutta Keski-Euroopan maista Itävallassa ja Saksassa se pääsi soittolistoille.


title: Flute

text: CD-Maxi


Jääkiekon alle 18-vuotiaiden maailmanmestaruuskilpailut 2014 pelattiin huhtikuussa 2014 Suomessa. A-lohko pelasi ottelunsa Imatralla ja B-lohko ottelunsa Lappeenrannassa, jossa pelattiin lisäksi mitalipelit.
Kisoihin valittiin 12 päätuomaria ja 10 linjatuomaria:


title: Jääkiekon alle 18-vuotiaiden maailmanmestaruuskilpailut 2014

text:
Päätuomarit:
Linjatuomarit:


text:
Pääsarjan kisat
1. divisioona A-Lohko


text: 2. divisioona A-lohko


text: 3. divisioona A-lohko


title: David A. Kolb

text:
David A. Kolb (s. 1939) on yhdysvaltalainen kasvatustieteilijä. Hänen erityisiä kiinnostuksen kohteitaan ovat olleet kokemusperäinen oppiminen, yksilön ja yhteisön kehitys, urakehitys sekä ammattilaisten ja johtajien koulutus.
Kolb suoritti BA-tutkinnon Knox Collegessa, Illinois'ssa 1961 sekä MA-tutkinnon 1964 ja filosofian tohtorin tutkinnon 1967 sosiaalipsykologian alalta Harvard Universityssä. Hän on organisaatiokäyttäytymisen professori Weatherhead School of Managementissa Case Western Reserve Universityssä sekä perustamansa Experience Based Learning Inc. -yrityksen hallituksen puheenjohtaja.


title: David A. Kolb

text: Kolb tunnetaan esimerkiksi kehittämästään oppimistyylikäsitteistöstä ja oppimistyyleihin liittyvistä testeistä sekä oppimistapahtuman rakennetta kuvaavasta kehämallista. Näitä hän on kiteyttänyt teoksessa Experiential Learning: experience as the source of learning and development.


title: The Go-Betweens

text: The Go-Betweens oli australialainen indie rock-yhtye, joka perustettiin Brisbanessa vuonna 1977. Perustajajäsenet olivat laulaja-lauluntekijät ja kitaristit, Robert Forster ja Grant McLennan. Myöhemmin yhtyeeseen liittyivät Lindy Morrison (rummut), Robert Vickers (basso) ja Amanda Brown (viulu, oboe, kitara ja taustalaulu). Yhtye hajosi loppuvuodesta 1989, ja Forster ja McLennan tekivät comebackin vuonna 2000 uudella kokoonpanolla. McLennan kuoli 6. toukokuuta 2006 sydänkohtaukseen ja yhtye hajosi toistamiseen.


title: Downing Streetin muistio

text: Downing Streetin muistio (, myös "Downing Street Minutes" tai "smoking gun memo") oli 1. toukokuuta 2005 julkisuuteen vuotanut salainen asiakirja, joka käsitteli Britannian työväenpuolueen salaista kokousta 23. heinäkuuta 2002. Asiakirjassa käsiteltiin Britannian ulkomaantiedustelupalvelu MI6:n johtajan tapaamisesta Yhdysvaltain poliittisen johdon kanssa. Asiakirjan mukaan "[George W.] Bush wanted to remove Saddam Hussein, through military action, justified by the conjunction of terrorism and WMD. But the intelligence and facts were being fixed around the policy." (vapaamuotoinen suomennos: "[George W.] Bush halusi poistaa Saddam Husseinin vallasta sotilaallisella voimankäytöllä, joka oikeutettiin terrorismin ja joukkotuhoaseiden avulla. Mutta tiedustelutietoja ja faktoja muutettiin politiikan mukaiseksi.").


title: Downing Streetin muistio

text: Downing Streetin muistiosta nousi poliittinen skandaali, koska sen katsottiin todistavan, että Yhdysvaltain ja Britannian hallitukset valehtelivat tietoisesti kansalaisilleen perustellakseen Irakin sodan aloittamisen. Britannian ja Yhdysvaltain hallitukset eivät ole kiistäneet asiakirjan aitoutta, mutta kummankin maan mukaan sen sisältöä on tulkittu väärin.


title: Karl Ruberl

text: Karl August Ruberl (3. lokakuuta 1881 Wien, Itävalta – 12. joulukuuta 1966 New York, New York, Yhdysvallat) oli uimari ja kaksinkertainen olympiamitalisti. Hän edusti vuoden 1900 kesäolympialaisissa Pariisissa Itävaltaa, mutta sai vuonna 1904 Yhdysvaltain kansalaisuuden.


title: Karl Ruberl

text: Ruberl sai Pariisin olympialaisissa hopeaa 200 metrin selkäuinnissa ajalla 2.56,0 ja pronssia 200 metrin vapaauinnissa ajalla 2.32,0. Lisäksi hän sijoittui neljänneksi 200 metrin esteuinnissa.


title: Orrin Upshaw

text: Orrin tai Orin Thomas Upshaw (23. heinäkuuta 1874 Peoria, Illinois, Yhdysvallat – 15. elokuuta 1937 Saint Louis, Missouri, Yhdysvallat) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen. Upshaw toimi lääkärinä Saint Louisissa.


title: Patrick Flanagan

text: Patrick ("Pat") Flanagan oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.


title: Sidney Johnson

text: Sidney ("Sid") B. Johnson oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.


title: Oscar Olson

text: Oscar G. Olson oli yhdysvaltalainen köydenvetäjä ja painonnostaja. Hän kilpaili vuoden 1904 kesäolympialaisissa Saint Louisissa ja kuului siellä köydenvedossa kultaa voittaneeseen Milwaukee Athletic Club -joukkueeseen. Samoissa kisoissa hän myös sijoittui painonnostajana neljänneksi kahden käden nostossa.


title: Henry Seiling

text: Henry Seiling oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.


title: Max Braun

text: Max Braun tai Brown oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen.


title: Srilankankirjorastas

text: Srilankankirjorastas ("Geokichla spiloptera") on rastaiden heimoon kuuluva varpuslintu.


title: Srilankankirjorastas

text: Srilankankirjorastasta tavataan kotoperäisenä Sri Lankan eteläosissa. Lajia on kuvattu melko yleiseksi tai yleiseksi. Se on kuitenkin luokiteltu silmälläpidettäväksi, koska sille sopivien metsien määrä on vähentynyt.


title: Srilankankirjorastas

text: Srilankankirjorastas elää metsissä alangoilla ja vuorilla 300–1 220 metrissä.


title: Srilankankirjorastas

text: Srilankankirjorastas käyttää ravinnokseen selkärangattomia, joita se etsii pääasiassa maasta, mutta jonkin verran se saalistaa myös ilmasta.


title: Eero Uroma

text: Eero Johannes Uroma, ent. Uggelberg (20. elokuuta 1909 Helsingin maalaiskunta – 6. helmikuuta 1983 Helsinki) oli suomalainen lääkäri, joka sai professorin arvonimen.


title: Eero Uroma

text: Uroman vanhemmat olivat maanviljelijä Johan Edvard Uggelberg ja Wilhelmina Lehtonen ja puoliso vuodesta 1938 Siiri Maria Lounakari. Uroma tuli ylioppilaaksi Helsingin suomalaisesta yhteiskoulusta 1929 ja valmistui lääketieteen lisensiaatiksi 1938. Lääketieteen ja kirurgian tohtoriksi hän väitteli 1942 ja sai iho- ja sukupuolitautien erikoislääkärin pätevyyden 1941. Uroma oli Helsingin yliopiston bakteeriopin ja serologian dosentti vuosina 1947–1959, Valtion seerumlaitoksen johtaja vuodesta 1948 sekä Sukupuolitautien vastustamisyhdistyksen puheenjohtaja vuodesta 1945. Professorin arvonimen hän sai 1952. Sotilasarvoltaan Uroma oli reservin lääkintäkapteeni (1938).


title: Sundankirjorastas

text: Sundankirjorastas ("Zoothera andromedae") on rastaiden heimoon kuuluva varpuslintu.


title: Sundankirjorastas

text: Sundankirjorastasta tavataan Indonesiassa, Malesiassa, Filippiineillä ja Itä-Timorissa. Lajin kannan kokoa ei ole arvioitu, mutta se on luokiteltu elinvoimaiseksi.


title: Suomurastas

text: Suomurastas ("Zoothera dauma") on rastaiden heimoon kuuluva varpuslintu.


title: Suomurastas

text: Suomurastasta tavataan pesivänä Siperiassa, Itä-Aasiassa, Himalajalla, Intiassa ja Kaakkois-Aasiassa. Pääosa kannasta on muuttolintuja, mutta jotkin alalajit ovat paikkalintuja. Suomurastasta on kuvattu epätavallisesta melko yleiseksi ja se on luokiteltu elinvoimaiseksi.


title: Whu Shu

text: Wu Shu (myös wushu tai whu shu) on itämainen itsepuolustus- ja kuntoilulaji. Sen alkuperä on Kiinasta, missä sana "wushu" tarkoittaa sotataitoa. Wushun liikkeet ovat harmonisen kauniita ja joustavia. Aseet ovat suuri osa wushua.


title: Whu Shu

text: Kiinassa on satoja erilaisia wushulajeja.


title: Whu Shu

text: Wushua on yritetty saada olympialajiksi vuodesta 2002 alkaen. Hakemus hylättiin syyskuussa 2013.


title: Ursin

text: Ursin tai af Ursin on suomalainen sukunimi, joka on muun muassa sueraavilla henkilöillä:


title: Tanimbarinkirjorastas

text: Tanimbarinkirjorastas ("Zoothera machiki") on rastaiden heimoon kuuluva varpuslintu.


title: Tanimbarinkirjorastas

text: Tanimbarinkirjorastasta tavataan kotoperäisenä Tanimbarin saarella Indonesiassa. Lajia on kuvattu paikallisesti yleiseksi. Se on luokiteltu silmälläpidettäväksi, koska sitä tavataan vain pienellä alueella ja sille sopivat metsät ovat vähenemässä.


title: 1001 Arabian Nights

text: 1001 Arabian Nights on hollantilaisen Ch!pz-yhtyeen single albumilta The World of Ch!pz. Kappale pääsi Hollannin singlelistoille neljäksi viikoksi. Se pääsi Itävallassa 2. sijalle sekä Saksassa ja Sveitsissä 3. sijalle.


title: 1001 Arabian Nights

text: CD-Maxi


title: 1001 Arabian Nights

text: CD-Single


title: Timorinrastas

text: Timorinrastas ("Geokichla peronii") on rastaiden heimoon kuuluva varpuslintu.


title: Timorinrastas

text: Timorinrastasta tavataan Itä-Timorissa ja Indonesiassa. Lajia on kuvattu yleiseksi, mutta se on luokiteltu silmälläpidettäväksi, koska sen populaatiot ovat pirstoutuneet ja pienentyneet.


title: Timorinrastas

text: Timorinrastas elää metsissä 1 200 metrin korkeuteen asti.


title: Louis Abell

text: Louis Grenville ("Lou") Abell (21. heinäkuuta 1884 Elizabeth, New Jersey – 25. lokakuuta 1962 Elizabeth, New Jersey) oli yhdysvaltalainen soutaja ja kaksinkertainen olympiavoittaja. Hän voitti Vesper Boat Clubin perämiehenä kultaa sekä vuoden 1900 kesäolympialaisissa Pariisissa että vuoden 1904 kesäolympialaisissa Saint Louisissa. Abell työskenteli 40 vuoden ajan terveyslautakunnalle Elizabethissa.


title: Charles Rose

text: Charles ("Chuck") Rose oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen.


title: Tuhkarastas

text: Tuhkarastas ("Geokichla cinerea") on rastaiden heimoon kuuluva varpuslintu.


title: Tuhkarastas

text: Tuhkarastasta tavataan kotoperäisenä Filippiineillä. Lajin populaatioksi arvioidaan 10 000–20 000 yksilöä. Se on luokiteltu vaarantuneeksi ja sitä uhkaa metsien häviäminen.


title: Cassivellaunus

text: Cassivellaunus oli heimopäällikkö, joka johti britannien vastarintaa Julius Caesarin toisen Britannian sotaretken aikana vuonna 54 eaa. Hän joutui lopulta antautumaan roomalaisille. Aikalaistiedot Cassivellaunuksesta perustuvat Caesarin kirjoittamaan muistelmakirjaan "Gallian sota" ja hän on varhaisin nimeltä tunnettu brittiläinen henkilö.


title: Cassivellaunus

text: Cassivellaunuksen oletetaan kuuluneen catuvellaunien heimoon, joka asui nykyisen Hertfordshiren alueella. Caesar ei mainitse catuvellauneja "Gallian sodassa", mutta kertoo Cassivellaunuksen hallinneen Tamesis- eli Thamesjoen varrella ja pohjoispuolella samoilla seuduilla, jossa kyseisen heimon tiedetään myöhemmin eläneen. Caesarin sotaretken aikana Cassivellaunus johti britannien yhteistä vastarintaa. Hänen joukkonsa käyttivät tehokkaasti sissitaktiikkaa ja sotavaunujaan roomalaisia vastaan. Lopulta roomalaiset saivat vallattua Cassivellaunuksen joukkojen tärkeimmän linnoitetun keskuksen, jonka arvellaan sijainneen nykyisessä Wheathampsteadissa. Cassivellaunus suostui antamaan roomalaisille panttivankeja rauhan takeeksi ja maksamaan näille vuosittain veroa. Ainakaan jälkimmäistä lupausta ei ilmeisesti koskaan pidetty.


title: Cassivellaunus

text: Catuvellaunien seuraava nimeltä tunnettu päällikkö oli noin vuonna 20 eaa. valtaan tullut Tasciovanus, jonka on arveltu olleen Cassivellaunuksen poika tai pojanpoika.


title: Harry Jacobs

text: Harry Jacobs oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen Southwest Turnverein 2 -joukkueeseen.


title: William Seiling

text: William Bernard Seiling (28. toukokuuta 1864 Saint Louis, Missouri – 5. tammikuuta 1951 Saint Louis, Missouri) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen. Seiling oli myös paikallisesti tunnettu voimamies. Myöhemmin hän avasi huonekalukaupan.


title: Viidakkokirjorastas

text: Viidakkokirjorastas ("Geokichla interpres") on rastaiden heimoon kuuluva varpuslintu.


title: Viidakkokirjorastas

text: Viidakkokirjorastasta tavataan Bruneissa, Indonesiassa, Malesiassa, Filippiineillä ja Thaimaassa. Laji on luokiteltu silmälläpidettäväksi, koska sen kanta on pienenemässä.


title: Viidakkokirjorastas

text: Viidakkokirjorastas elää alankometsissä, joissa on usein runsas aluskasvillisuus.


title: Viidakkokirjorastas

text: Viidakkokirjorastas pesii huhti-toukokuusta heinä-elokuuhun. Laji munii 2–3 munaa korkeintaan 4 metrin korkeudella olevaan pesään.


title: Viidakkokirjorastas

text: Viidakkokirjorastas käyttää ravinnokseen enimmäkseen selkärangattomia, joita se saalistaa maasta. Se voi syödä joskus myös hedelmiä.


title: J. Leaguen kausi 2013

text: J. Leaguen kausi 2013 on järjsetykeltään 48. kausi jalkapallon J. Leaguen kausi. Se alkoi 2. maaliskuuta 2013 ja päättyi 7. joulukuuta 2013.


title: Alexander Madsen

text: Alexander Thor Bjerregård Madsen (s. 26. tammikuuta 1995) on suomalainen koripalloilija. Hän edustaa Euroliigassa ja Espanjan ACB-liigassa pelaavaa CB Gran Canariaa.


title: Alexander Madsen

text: Madsen on Kouvolan Poikien kasvatti. Hän on pelannut Kouvojen nuortenjoukkueissa, Suomen nuorisomaajoukkueissa ja miesten maajoukkueessa. Vuonna 2013 Madsen voitti Kouvojen A-poikajoukkueessa SM-hopeaa ja seuraavana vuonna ikäluokan Suomen mestaruuden. Syksystä 2011 lähtien Madsen pelasi myös Korisliigassa Kouvojen miesten edustusjoukkueessa.


title: Alexander Madsen

text: Kaudella 2015–2016 Kouvot voitti Suomen mestaruuden, ja Madsen valittiin kauden parhaaksi kuudenneksi pelaajaksi. Heinäkuussa 2016 Madsen siirtyi Tšekin pääsarjaan USK Prahan joukkueeseen kaksivuotisella sopimuksella. Ensimmäisessä sarjaottelussaan Tšekin liigassa Madsen oli kentän paras pelaaja 26 pisteellään.


title: Alexander Madsen

text: Madsen siirtyi Gran Canariaan syksyllä 2018.


title: Alexander Madsen

text: Kesällä 2015 Madsen oli mukana nostamassa 20-vuotiaiden miesten maajoukkuettä EM-kisoihin. Miesten maajoukkueessa Madsen avasi pistetilinsä elokuussa 2016 ottelussa Saksaa vastaan. Madsen teki 12 minuutissa 17 pistettä.


title: Alexander Madsen

text: Madsen on pitänyt itseään hyökkäysvoittoisena pelaajana. Hän on kimmoisa ja kokoisekseen liikkuva pelaaja. Helmikuussa 2016 julkaistussa haastattelussa Madsenin kerrottiin olleen Kouvojen ahkerin harjoittelija.


title: Alexander Madsen

text: Madsenin sukunimi tulee tämän tanskalaiselta isältä. Madsenin perheen muut jäsenet, isä, äiti Vuokko Naukkarinen, pikkusisko ja isosisko, ovat harrastaneet lentopalloa. Isosisko Michaela Madsen on pääsarjatason lentopalloilija. Madsenin serkku Joel Naukkarinen on kilpasoutaja. Koulutukseltaan Madsen on kokki.


title: Alexander Madsen

text: Madsen aloittaa varusmiespalveluksen puolustusvoimien Urheilukoulussa huhtikuussa 2019.


title: Terence Stansbury

text: Terence Stansbury (s. 27. helmikuuta 1961 Los Angeles, Kalifornia) on yhdysvaltalainen koripallovalmentaja ja entinen koripalloilija, joka toimi viimeksi kaudella 2013–2014 suomalaisen Korikobrien päävalmentajana.


title: Terence Stansbury

text: Stansbury pelasi NBA:ssa kolme kautta vuosina 1984–1987. Hän pelasi NBA:ssa 192 ottelua 6,3 pisteen keskiarvolla ja osallistui un jokaisella NBA-kaudellaan. Myöhemmin hän pelasi Euroopassa. Valmentajana Stansbury on valmentanut muun muassa alankomaalaisia ja luxemburgilaisia seurajoukkueita. Kaudella 2013–2014 hän toimi suomalaisen Korikobrien päävalmentajana.


title: Vaivaishuonemaksu

text: Vaivaishuonemaksu oli vuoteen 1920 asti voimassa ollut julkisista maksullisista huveista suoritettu maksu, joka meni valtiorahastoon vaivais- ja työhuonemaksuna. Sen tilalle tuli leimavero.


title: Vakinainen väki

text: Vakinainen väki on sotilastermi, joka tarkoittaa rauhan aikana ylläpidettyjä puolustusvoimia. Sitä täydentää sodan aikana reservi.


title: Jääpallon IVY:n mestaruussarja 1991–1992

text: Itsenäisten Valtioiden Yhteisön jääpallon mestaruussarja kaudella 1991-1992 oli Neuvostoliiton hajoamisen jälkeinen kausi, ja näin ollen Neuvostoliiton jääpallon mestaruussarjaa pelattiin Itsenäisten Valtioiden Yhteisön mestaruussarja nimellä. Seuraavana kautena Venäjän jääpallon mestaruussarja korvasi Neuvostoliiton mestaruussarjan. Sarjassa pelattiin kuudentoista joukkueen kaksinkertainen runkosarja, jonka voittaja voitti mestaruuden. Sarjasta ei pudonnut yksikään seura, sillä seuraavalle kaudelle aloitettuun Venäjän mestaruussarjaan otettiin mukaan 20 joukkuetta. IVY:n mestaruuden voitti Krasnogorskin Zorki.


title: Predacon

text: Predaconit ovat kuvitteellisia hahmoja "Transformers"-universumissa. He ovat joskus Decepticonien alaryhmä tai itsenäinen ryhmä.


title: Predacon

text: Alkuperäisessä sarjassa Predaconit olivat eläimiksi muuntautuva Decepticonien alaryhmä.Animaatiosarjassa Predaconit olivat alun perin Quintessonien luomuksia, jotka oli lähetetty varastamaan Metroplexin muuntautumisratas (). Mutta seuraavilla kerroilla ne nähtiin Galvatronin palvelijoina.


title: Predacon

text: "" Predaconit ovat Decepticonien jälkeläisiä, jotka sotivat Autobottien jälkeläisiä, Maximaleja vastaan.


title: Predacon

text: Sarjassa "" Predaconit ovatkin Autobottien vihollisia Decepticonien sijasta, mutta heitäkin johtaa Megatron. Toisin kuin Autobotit, Predaconit ovat osittain orgaanisia olentoja.


title: Predacon

text: Aligned-jatkumossa Predaconeilla on merkittävä rooli erityisesti sarjan "" kolmannella kaudella, joka kantaa lisänimeä Beast Hunters.


title: Predacon

text: Kirjan "" mukaan Predaconit olivat muinaisia cybertronilaisia petoja, jotka muistuttivat lohikäärmeitä ja aarnikotkia. Kun suurin osa 13 alkuperäisestä Primesta oli kuollut tai lähtenyt Cybertronilta, alkoi Evoluution aikakausi, jolloin syntyi uusia transformereiden sukupolvia. Suurin osa ensimmäisten sukupolvien edustajista oli Predaconeja. Aluksi ne saalistivat muita transformereita, kunnes niiden johtaja, Predaking, hävisi kaksintaistelussa Primejen johtajalle, Primalle. Primaa ei taistelun jälkeen enää nähty ja Predaconit kuolivat sukupuuttoon, kun suuret meteoriparvet ja voimakkaat aurinkomyrskyt vaivasivat Cybertronia (tapaus sunnettiin "Suurena mullistuksena").


title: Predacon

text: Animaatiosarjassa "" Shockwave oli löytänyt yksin Cybertronilla ollessaan fossiilisoitunutta CNA:ta (cybernukleiinihappoa). Hän loi niiden avulla Predakingistä kloonin edesauttamaan Autobottien metsästämistä.


title: Predacon

text: Myöhemmin Megatron ja Shockwave paljastivat Starscreamille kloonanneensa Predaconeja jo Cybertronin sodan aikoina. Ne oli lähetetty Maahan tuhoamaan kaikki sinne kauan sitten paenneet Autobotit. Suoritettuaan tehtävänsä ne jäivät etsimään Maan energonvaroja ja odottamaan Decepticonien saapumista. Mutta Decepticonien saapuessa ne olivat muuttuneet jälleen fossiileiksi, joista Decepticonit alkoivat käydä taistelua Autobotteja vastaan.


title: Predacon

text: Predaking ei tullut toimeen Starscreamin kanssa, joka piti tätä pelkkänä aivottamana petona. Mutta se alkoi Decepticonien huomaamatta osoittaa älykkyyden merkkejä. Ja lopulta se paljasti Decepticoneille kykenevänsä muuntautumaan sekä robottimuodossaan myös puhumaan. Peläten hänen kääntävän Predaconit Decepticoneja vastaan, Megatron päätti tuhota kloonauslaboratorion ja vierittää syyt Autobottien niskoille. Mutta myöhemmin vangiksi joutunut Ratchet paljasti Predakingille totuuden Megatronin suunnitelmista. Predaking yritti tästä hyvästä tappaa Megatronin, mutta hänet heitettiin ulos sota-aluksesta. Predaking oli kuitenkin pitänyt kiinni aluksesta ja sen saavuttua Cybertronille hän lensi tiehensä.


title: Predacon

text: Televisioelokuvassa "" Starscream ja Shockwave olivat paenneet erääseen laboratorioon, jossa he alkoivat luoda uutta Predacon-armeijaa kostaakseen Autoboteille. Näistä ensimmäisinä he loivat yksilöt nimeltä Darksteel ja Skylynx.


title: Predacon

text: Samaan aikaan Predaking oleskeli alueella, joka oli täynnä hänen lajitovereidensa jäänöksiä. Kun Ultra Magnus ja Smokescreen olivat havainneet Darksteelin ja Skylynxin, Autobotit pyysivät Predakingiltä tietoja asiasta. Kun Predaking etsii tietoa asiasta, hän löytää Darksteelin ja Skylynxin alueelta, jossa Unicron oli herättänyt kaikki Predaconit henkiin Terrorconeina. Predaking haastoi molemmat "elävät" Predaconit ja alisti nämä tahtoonsa. He osallistuivat taisteluun Unicronia ja Terrorcon-Predaconeja vastaan ja selvisivät.Seuraavat Predaconit ovat esiintyneet vain Japanissa näytetyssä "Transformers Go!" -animaatiossa:


title: Gentleman

text: Gentleman on eteläkorealaisen PSY:n 12. huhtikuuta 2013 julkaistu yhdeksästoista K-pop-single. Se on jatkoa hänen kansainväliselle hitille, Gangnam Stylelle, jonka musiikkivideota oli katsottu YouTubessa "Gentlemanin" julkaisuhetkellä yli 1.5 miljardia kertaa. Kappaleen ensimmäinen julkinen esitys siihen liittyvällä tanssilla tapahtui klo 6:30 kansainvälistä aikaa 13. huhtikuuta Seoul World Cup Stadiumilla Soulissa. Juliste ja Twitter-tilapäivitys sisälsivät maininnan kappaleen pääraidasta: "I'm a mother fxxxxx gentleman", Sanan paljastettiin myöhemmin olevan "father". Laulun säkeistöt on laulettu koreaksi ja kertosäe englanniksi.


title: Gentleman

text: 7. toukokuuta 2013 kappaleen musiikkivideota oli katsottu YouTubessa jo yli 300 miljoonaa kertaa. Kappale on saavuttanut listan kärkisijan kolmessa valtiossa sekä saavuttanut iTunesin kärkisijan 40 maassa.


title: Gentleman

text: Marraskuussa 2013 musiikkivideota oli katsottu liki 584 miljoonaa kertaa ja se oli kaikkien aikojen kahdeksanneksi katsotuin video YouTubessa. Vuoteen 2017 mennessä video on kuitenkin jäänyt katselukertojen valossa kymmenien muiden videoiden alapuolelle.


title: Gentleman

text: "Gentleman" valittiin mukaan Just Dance 2014 -peliin, ja se oli saatavilla myös pelin demoversiossa.


title: Valiolehdet

text: Valiolehdet Oy oli vuonna 1947 Helsinkiin perustettu Yhtyneet Kuvalehdet Oy:n tytäryhtiö. Se julkaisi useita aikakauslehtiä, joista osan omistivat eri alojen seurat ja yhdistykset ja Valiolehdet vain kustansi niitä. Sen toimitusjohtajana oli muun muassa Kalervo Pakkala.


title: Valiolehdet

text: Valiolehdet Oy:n julkaisemia lehtiä olivat muiden muassa "Kuvaposti", "Elokuva-Aitta", "Metsästys ja Kalastus", "Parnasso" ja "Urheilun Kuva-Aitta" sekä lastenlehdet "Sarjakuvalehti", "Raketti" ja "Nakke Nakuttaja".


title: Maurice Thorez

text: Maurice Thorez (28. huhtikuuta 1900 Noyelles-Godault – 11. heinäkuuta 1964 Mustameri) oli ranskalainen kommunistipoliitikko, joka toimi Ranskan kommunistisen puolueen pääsihteerinä vuosina 1930–1964. Toisen maailmansodan jälkeen hän oli muutaman vuoden ministerinä ja 1946–1947 varapääministerinä kolmessa hallituksessa.


title: Maurice Thorez

text: Thorez työskenteli kaivostyöläisenä 12-vuotiaasta alkaen ja liittyi vuonna 1919 sosialistisen puolueen ja seuraavana vuonna kommunistisen puolueen jäseneksi. Hänet vangittiin useita kertoja kiihotuksesta syytettynä. Thorezin ura puolueessa lähti nousuun 1923, jolloin hänestä tuli Pas-de-Calais’n alueen sihteeri. Vuonna 1930 hänet nimitettiin puolueen pääsihteeriksi, missä tehtävässä hän toimi kuolemaansa asti. Hänet valittiin Ranskan edustajainkamariin ensi kerran vuonna 1932. Vuodesta 1934 Thorez ajoi Neuvostoliitosta saamiensa ohjeiden mukaisesti Ranskan kommunistien osallistumista kansanrintamayhteistyöhön sosialistien ja radikaalien kanssa. Kansanrintama voitti vuoden 1936 vaalit ja onnistui seuraavina vuosina toteuttamaan sosiaalisia uudistuksia.


title: Maurice Thorez

text: Toisen maailmansodan syttyessä Thorez kutsuttiin Ranskan armeijaan, mutta hän jätti sen pian ja pakeni maan alle sillä Edouard Daladierin hallitus oli kieltänyt sotaan osallistumista vastustaneen kommunistisen puolueen. Thorez tuomittiin poissaolevana petturuudesta. Hän siirtyi Neuvostoliittoon vuonna 1943. Kun liittoutuneet olivat vapauttaneet Ranskan saksalaismiehityksestä, Charles de Gaullen johtama uusi hallitus armahti Thorezin ja hän palasi kotimaahansa marraskuussa 1944. Seuraavana vuonna hän sai takaisin myös menettämänsä Ranskan kansalaisuuden ja palasi parlamenttiin. Hän tuli vuonna 1945 ministeriksi de Gaullen hallitukseen ja oli vuosina 1946–1947 varapääministerinä. Vuoden 1946 vaaleissa Ranskan suurimmaksi puolueeksi nousseet kommunistit yrittivät ajaa Thorezia myös pääministeriksi, mutta hän ei saanut riittävästi tukea muilta puolueilta. Kommunistiset ministerit erotettiin lopulta toukokuussa 1947 Paul Ramadierin hallituksesta heidän äänestettyään parlamentissa erästä hallituksen esitystä vastaan.


title: Maurice Thorez

text: Kommunistien asema Ranskan parlamentissa romahti de Gaullen valtaanpaluun ja viidennen tasavallan perustamisen jälkeen vuonna 1958, mutta Thorez oli yksi harvoista edustajanpaikkansa säilyttäneistä. Hän kuoli vuonna 1964 laivamatkalla Jaltalle. Pian sen jälkeen hänen mukaansa nimettiin Torezin kaupunki (aiemmin Tšistjakove) Ukrainassa.


title: Maurice Thorez

text: Aatteeltaan Thorezia on luonnehdittu stalinistiksi. Hänen oikeana kätenään Ranskan kommunistisessa puolueessa toimi Jacques Duclos, joka myös käytännössä johti puoluetta Thorezin oleskellessa Neuvostoliitossa.


title: Parikkalan raja-asema

text: Parikkalan raja-asema eli Parikkala–Syväoro on Parikkalassa, Suomen itärajalla sijaitseva tilapäinen rajanylityspaikka. Asema on avoinna arkisin kello 07-18. Asema ei toistaiseksi ole kansainvälinen rajanylityspaikka, jolloin raja-asemaa voivat käyttää vain Suomen ja Venäjän kansalaiset, jotka ovat hakeneet tähän luvan etukäteen. Rajanylityspaikkaa on käytetty erityisesti tavaraliikenteen kuten puun kuljetuksiin. Tilapäisen asemansa takia Parikkalan rajanylityspaikka on matkustajaliikenteessä melko hiljainen; siellä tehtiin vuonna vuonna 2012 yhteensä 12 637 matkustajien rajatarkastusta, mikä on hieman vähemmän kuin edellisinä vuosina.


title: Parikkalan raja-asema

text: Rajanylityspaikan vastapuoli Venäjällä sijaitsee Elisenvaaran Syväorossa (). Elisenvaara on taajama ja maalaiskunta Karjalan tasavallan Lahdenpohjan piirissä. Sieltä johtaa maantie Syväoroon. Venäjä rakentaa parhaillaan 50 km suuruista tukikohtaa Syväoron kohdalle rajavyöhykettä.


title: Parikkalan raja-asema

text: Raja-aseman muuttamista kaikkien maiden kansalaisille avoimeksi ja ilman ennakkohakemusta käytettävissä olevaksi kansainväliseksi rajanylityspaikaksi on suunniteltu useasti. Avaamiselle on vuosina 2011-2013 esitetty sekä nopeampaa (2014-2015) että hitaampaa (2017) aikataulua. Esimerkiksi Karjalan tasavallan päämies Aleksandr Hudilainen totesi helmikuussa 2013, että raja-asema avataan laajemmin vuoden 2014 lopulla. Raja-aseman statuksen muutokselle kansainväliseksi on saatu presidentti Putinin ja pääministeri Medvedevin tuki. Hankkeen alueellisen merkityksen tunteva Savonlinnan kaupunginjohtaja Janne Laine muistutti huhtikuun puolivälissä 2013, että EU-hanke tukee venäläisen tiestön kunnostamista raja-aseman itäpuolella, ja tämä tiehanke valmistuu vuonna 2014. Ilman raja-aseman parannuksia liikennemäärä voitaisiin nostaa 100 000 matkustajaan. Investointi raja-asemaan olisi tuottavaa, EU tukisi uudistusta taloudellisesti ja parannustyöt mahdollistaisivat kaupunginjohtajan mukaan liikennemäärien kasvattamisen 350 000 matkustajaan vuodessa.


title: Parikkalan raja-asema

text: Vasemmistoliiton liikenneministeri Kyllönen totesi kuitenkin huhtikuun 2013 alussa, ettei rajanylityspaikan kehittämiseen panosteta lähivuosina. Myös osa muista hallituspuolueiden kansanedustajista pitää hitaampaa aikataulua realistisempana Rajavartiolaitoksen jo suunnittelemiin aikatauluihin vedoten. Aikomus Parikkala–Syväoron rajanylityspaikan avaamisesta vuoteen 2017 mennessä on kuitenkin laajasti hyväksytty. Selvää päätöstä siitä, että Suomen valtio sitoutuu avaamaan Parikkala rajanylityspaikan edes tällöin kansainväliseksi rajanylityspaikaksi, on kuitenkin jo kaivattu. Venäjä lähetti 2015 nootin ehdottaen Parikkalan raja-aseman kansainvälistämistä. Hallituksen ulko- ja turvallisuuspoliittinen ministerivaliokunta vastasi noottiin ilmoittaen, ettei Suomi ole valmis avaamaan rajanylityspaikkaa kansainväliseksi. Sisäministeri Petteri Orpo perusteli kielteistä vastausta liikennemäärien vähenemisellä itärajalla ja Suomen huonolla taloudellisella tilanteella.


title: Maanosaliittojen cupin 2013 kokoonpanot

text: Tämä sivu esittelee vuoden 2013 Maanosaliittojen cupin osallistujajoukkueiden kokoonpanot. Joukkueiden kapteenit on merkitty -merkillä.


title: Maanosaliittojen cupin 2013 kokoonpanot

text: Turnauksessa mukana olevien joukkueiden tulee nimetä 23 pelaajan kokoonpano, joista kolme (3) ovat maalivahteja. Loukkaantumisten sattuessa joukkueilla on mahdollisuus korvata pelaaja ennen ensimmäisen pelin alkua.


title: Maanosaliittojen cupin 2013 kokoonpanot

text:
14. toukokuuta 2013 nimetty 23 pelaajan lopullinen kokoonpano. 7. kesäkuuta 2013 ilmoitettiin Leandro Damiãon jättävän turnauksen loukkaantumisen takia ja hänen paikkansa ottaa Jô.
5. kesäkuuta 2013 nimetty 23 pelaajan lopullinen kokoonpano.
20. toukokuuta 2013 nimetty 23 pelaajan lopullinen kokoonpano.
3. kesäkuuta 2013 nimetty 23 pelaajan lopullinen kokoonpano.
2. kesäkuuta 2013 nimetty 23 pelaajan lopullinen kokoonpano.
4. kesäkuuta 2013 nimetty 23 pelaajan lopullinen kokoonpano.
24. toukokuuta 2013 nimetty 23 pelaajan lopullinen kokoonpano.
7. kesäkuuta 2013 nimetty 23 pelaajan lopullinen kokoonpano.


title: Nayantara

text: Nayantara (syntymänimeltään Diana Mariam Kurian, s. 18. marraskuuta 1984 Bangalore, Karnataka) on intialainen näyttelijä, joka työskentelee eteläintialaisissa elokuvateollisuuksissa. Hän on voittanut monia palkintoja.


title: Nayantara

text: Nayantara teki näyttelijändebyyttinsä malajalaminkielisessä elokuvassa "Manassinakkare" (2003), jota seurasi menestynyt "Vismayathumbathu" (2004), ennen kuin hän siirtyi näyttelemään myös tamilin- ja telugunkielisissä elokuvissa. Hän teki ensiesiintymisensä tamilinkielisessä elokuvateollisuudessa elokuvassa "Ayya" (2005), ja esiintyi myös kaupallisesti menestyneessä "Ghajinissa" (2005). "Chandramukhi" (2005) ja "Billa" (2007) olivat erityisen menestyneitä ja tekivät hänestä yhden suosituimmista näyttelijättäristä tamilielokuvateollisuudessa. Hän debytoi telugun kielellä elokuvassa "Lakshmi" (2006) ja esiintyi menestyselokuvissa "Tulasi" (2007), "Adurs" (2010) ja "Simha" (2010). Hänen ensimmäinen kannadankielinen elokuvansa oli jymymenestys "Super" (2010).


title: Nayantara

text: Nayantaran rooli Sitana elokuvassa "Sri Rama Rajyam" (2011) toi hänelle parhaan naispääosan Nandi Awards -palkinnon ja parhaan telugunkielisen naispääosan Filmfare Awards South -palkinnon. Hän voitti parhaan tamilinkielisen naispääosan Filmfare Awards South -palkinnot elokuvista "Raja Rani" (2013) ja "Naanum Rowdy Dhaan" (2015).


title: Nayantara

text: Nayantara syntyi Diana Mariam Kurianina kristittyyn perheeseen, mutta hän kääntyi hinduksi 7. elokuuta 2011. Samalla hänen taiteilijanimestään Nayantarasta tuli hänen virallinen nimensä.


title: Quinto

text: Quinto on kunta Etelä-Sveitsissä, Alppien eteläpuolella, Ticinon kantonissa. Suurin osa asutuksesta sijaitsee Ticinojoen laaksossa noin 1 000 metrin korkeudessa. Vuoden 2012 lopussa kunnan väkiluku oli 991.


title: Quinto

text: Quinto on tunnettu jääkiekkojoukkueestaan, HC Ambri-Piottasta, joka on perustettu vuonna 1937. Ambri ja Piotta ovat Quinton suurimmat kylät Ticinojoen varrella. Quintossa on rautatieyhtiö-SBB:n Ritomin 44 megawatin vesivoimalaitos. Patojärvelle (, ) johtaa kiskoköysirata.


title: Quinto

text: Valtatie 2 ja moottoritie A2 kulkevat Quinton kautta. Myös Gotthardin rata Luzern-Chiasso-Milano halkoo Quinton. Gotthardin pohjatunneli alittaa Quinton itäpuolen vuorilla. Quinton korkein vuori on Piz Blas (3 019 m mpy.)


title: Ambrì

text: Ambri on kylä Etelä-Sveitsissä, Ticinon kantonissa, Quinton kunnassa. Kylä sijaitsee Ticinojoen varrella, Leventinan laaksossa ().


title: Ambrì

text: Ambri on tunnettu jääkiekkojoukkueestaan, HC Ambri-Piottasta. Piotta on toinen Quinton päätaajamista. Jääkiekkojoukkueen kotihalli, "Pista la Valascia", sijaitsee Ambrissa.


title: Ambrì

text: Kylässä sijaitsi vuoteen 1994 asti Sveitsin ilmavoimien tukikohta. Lentokenttä on nykyään siviili-ilmailun käytössä.


title: Piotta

text: Piotta on kylä Etelä-Sveitsin italiankielisessä Ticinon kantonissa Quinton kunnassa. Kylä sijaitsee noin tuhannen metrin korkeudessa Ticinojoen varrella Leventinan laaksossa ().


title: Piotta

text: Piotta on tunnettu jääkiekkojoukkueestaan HC Ambri-Piottasta. Ambri on toinen Quinton päätaajamista.


title: Piotta

text: Piottassa on rautatieyhtiö-SBB:n Ritomin 44 megawatin vesivoimalaitos. Piottasta johtaa patojärvelle (, ) kiskoköysirata.


title: Vaxholmin linnoitus

text: Vaxholmin linnoitus on Ruotsissa Vaxholmin kunnassa sijaitseva linnoitusrakennelma. Nimi kattaa kaikki Vaxholmin ympäristön puolustusrakennelmat, jotka suojaavat reittiä Tukholmaan.


title: Different (kappale)

text: Different on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin toisena singlenä 17. joulukuuta 2012. Kappaleen ovat sanoittaneet Williams, Gary Barlow ja Jacknife Lee. Singlellä oli mukana neljä lisäkappaletta: "On My Own", duetoi Tom Jonesin kanssa, "Soul Transmission", "White Man in Hanoi", leikkaus "Take the Crownista", ja "The Promise", joka on cover-versio lauluntekijä Paul Freemaniltä.


title: Itä–Länsi-ottelu 1938

text: Vuoden 1938 Pesäpallon Itä–Länsi-ottelu pelattiin Helsingissä Olympiastadionilla 2. lokakuuta. Ottelun yleisömääräksi ilmoitettiin 2800, jonka lisäksi paikalla oli noin 3000 kansakoululaista. Ottelu eteni erittäin tasaisissa merkeissä. Länsi siirtyi ensimmäisen kerran johtoon 9. vuoroparin tasoittavalla sisävuorolla(!). Itä tasoitti pelin kymmenennessä ja ratkaisi voiton yhdennessätoista vuoroparissa.


title: Itä–Länsi-ottelu 1938

text: Avausheiton suoritti SVUL:n puheenjohtaja Jukka Rangell. Itä aloitti sisällä.


title: Kultanokkarastas

text: Kultanokkarastas ("Catharus aurantiirostris") on rastaiden heimoon kuuluva varpuslintu.


title: Kultanokkarastas

text: Kultanokkarastasta tavataan Meksikosta Keski-Amerikan kautta Etelä-Amerikan luoteisosiin. Lajin kannaksi arvioidaan 500 000–5 000 000 yksilöä ja se on luokiteltu elinvoimaiseksi.


title: Liuskerastas

text: Liuskerastas ("Catharus fuscater") on rastaiden heimoon kuuluva varpuslintu.


title: Liuskerastas

text: Liuskerastasta tavataan Boliviassa, Kolumbiassa, Costa Ricassa, Ecuadorissa, Panamassa, Perussa ja Venezuelassa. Lajia on kuvattu melko yleiseksi ja se on luokiteltu elinvoimaiseksi.


title: Be a Boy

text: Be a Boy on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin kolmantena singlenä 11. maaliskuuta 2013. Kappaleen sanoittivat Robbie Williams, Tim Metcalfe ja Flynn Francis.


title: Hintsan kartano

text: Hintsan kartano on Raision Mahittulan "Petterinpelto" -nimisellä alueella sijaitseva, luultavasti Carl Ludvig Engelin suunnittelema, vuonna 1837 valmistunut kartano. Sen arvellaan olleen myös Raisiossa sijaitsevan Huhkon kartanon esikuvana. Hintsan kartanoa asutetaan edelleen , ja kartano on jääkärikenraalimajuri Antero Svenssonin synnyinkoti.


title: Kuloisten koulu

text: Kuloisten koulu on Raisiossa, Kuloisten kaupunginosassa toimiva peruskoulu 1–6-luokkalaisille. Kuloisten koulusta oppilaat siirtyvät yläluokille Vaisaaren kouluun. Lukuvuonna 2011–2012 Kuloisten koulussa oli peruskorjausremontti, jolloin koulu oli suljettu. Tällöin oppilaat opiskelivat Ihalan koulun, Friisilän koulun tai Mahittulan nuorisotalon tiloissa. Kuloisten koulun rehtorina toimii Päivi Juntti.


title: Foster’s Group

text: Foster's Group on australialainen yritys, joka tunnetaan parhaiten oluistaan. Yrityksen toiminnan aloittivat vuonna 1888 kaksi yhdysvaltalaisveljestä William ja Ralph Foster. Veljekset omistivat tuolloin harvinaisen jäähdytyslaitteiston, jota tarvittiin Australian kuumassa ilmastossa oluen panemiseksi. Vuoden kuluttua he myivät panimonsa ja palasivat Amerikkaan.


title: Foster’s Group

text: Juoma-alan suuryritys SABMiller ilmoitti syyskuussa 2011 ostavansa Foster'sin. Kauppahinnaksi ilmoitettiin 9,9 miljardia Australian dollaria (noin 7,9 miljardia euroa).


title: Foster’s Group

text: Foster'sin tunnetuin olut on lager-olut. Sen sisältämän alkoholin tilavuusprosentti on Australiassa 5,2, mutta Euroopassa myytävä olut on laimeampaa. Suomessa Foster's lagerin alkoholipitoisuus on 4,5 %. Foster'sin tunnetuin siideri on Strongbow. Euroopassa Foster'sin pääjakelijana toimii Heineken ja Suomessa Hartwall. Suomessa myytävät Foster's-oluet myydään alumiinitölkeissä ja hanatankeissa. Suomessa on lisäksi saatavilla 2,0 %:n vahvuinen Foster's Radler, joka on sekoitus olutta ja sitruunavirvoitusjuomaa.


title: Tommy Arshansky

text: Artiom ”Tommy” Arshansky (, s. 26. syyskuuta 1991 Moskova, Neuvostoliitto) on israelilainen judoka.


title: Tommy Arshansky

text: Arshansky voitti vuonna 2007 50 kg:n painoluokassa kadettien, alle 17-vuotiaiden, Euroopan-mestaruuden Vallettassa ja sai hopeaa Euroopan nuorten olympiafestivaaleilla Belgradissa. Vuodesta 2008 hän on kilpaillut 60 kg:n sarjassa. Hän sijoittui jaetulle yhdeksännelle sijalle Lontoon olympialaisissa. Budapestin EM-kilpailuissa 2013 hän sai pronssia. Tšeljabinskin MM-kilpailuissa 2014 hän oli viides..


title: Tommy Arshansky

text: Arshansky on saavuttanut maailmancupeissa ja Continental open -kilpailuissa kolme kakkossijaa ja kolme kolmossijaa. Hän voitti Israelin-mestaruuden 2008.


title: Mainenrastas

text: Mainenrastas ("Catharus bicknelli") on rastaiden heimoon kuuluva varpuslintu.


title: Mainenrastas

text: Mainenrastas on 16–17 cm pitkä ja 26–30 grammaa painava. Sen selkäpuoli on ruskeanharmaa ja sillä on kastanjanruskea pyrstö. Sillä on harmaa naama, jossa on vaaleita viiruja.


title: Mainenrastas

text: Mainenrastas pesii Kanadan kaakkoisosissa ja Yhdysvaltain koillisosissa. Se talvehtii Länsi-Intian saaristossa. Lajin kannaksi arvioidaan 95 000–126 000 yksilöä. Mainenrastas on luokiteltu vaarantuneeksi, koska sen kanta on pienenemässä ja sitä uhkaavat elinympäristöjen tuhoutuminen sekä pesimä- että talvehtimisalueilla.


title: Mainenrastas

text: Mainenrastas pesii vuoristoissa pihta- ja kuusimetsissä. Sitä tavataan yli 900 metrin korkeudella, usein lähellä puurajaa.


title: Mainenrastas

text: Mainenrastas tekee pesänsä pieneen puuhun tai pensaaseen. Pesäkuppi rakennetaan korsista ja sammalesta. Mainenrastas munii 3–4 sinivihreää munaa, joissa on vaaleanruskeita täpliä.


title: Meksikonrastas

text: Meksikonrastas ("Catharus occidentalis") on rastaiden heimoon kuuluva varpuslintu.


title: Meksikonrastas

text: Meksikonrastasta tavataan Meksikossa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.


title: Mustalakkirastas

text: Mustalakkirastas ("Catharus mexicanus") on rastaiden heimoon kuuluva varpuslintu.


title: Mustalakkirastas

text: Mustalakkirastasta tavataan Meksikossa ja Keski-Amerikassa. Lajin populaatikosi arvioidaan 50 000–500 000 yksilöä ja se on luokiteltu elinvoimaiseksi.


title: Myssyrastas

text: Myssyrastas ("Catharus dryas") on rastaiden heimoon kuuluva varpuslintu.


title: Myssyrastas

text: Myssyrastasta tavataan Etelä-Amerikassa Argentiinan pohjoisosasta Bolivian, Perun, Ecuadorin ja Kolumbian kautta Venezuelaan ulottuvalla alueella sekä Väli-Amerikassa Meksikon eteläosassa ja El Salvadorissa, Guatemalassa ja Hondurasissa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.


title: Panamanrastas

text: Panamanrastas ("Catharus gracilirostris") on rastaiden heimoon kuuluva varpuslintu.


title: Panamanrastas

text: Panamanrastasta tavataan Costa Ricassa ja Panamassa. Lajia on kuvattu yleiseksi ja se on luokiteltu elinvoimaiseksi.


title: Ruskolakkirastas

text: Ruskolakkirastas ("Catharus frantzii") on rastaiden heimoon kuuluva varpuslintu.


title: Ruskolakkirastas

text: Ruskolakkirastasta tavataan Meksikossa ja Keski-Amerikassa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.


title: Thomas Butler

text: Thomas Butler (10. joulukuuta 1871 Waterford, Irlanti – ?) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.


title: William Greggan

text: William Greggan (5. joulukuuta 1882 Kirkcudbright, Dumfries and Galloway, Yhdistynyt kuningaskunta – 7. helmikuuta 1976 Uusi-Seelanti) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.


title: Pyhä Valentinus

text: Pyhä Valentinus on laajalti tunnettu 200-luvulla elänyt roomalainen pyhimys. Hän on rakkauden, mehiläistenhoitajien, ruton, kihlattujen, epilepsian ja onnellisten avioliittojen suojelupyhimys. Hän koki marttyyrikuoleman 14. helmikuuta vuonna 269. Nykyään päivä 14. helmikuuta on nimetty hänen kunniakseen. Tästä päivästä on tullut monessa maassa rakastavaisten juhla, Valentines Day, joka Suomessa tunnetaan nimellä ystävänpäivä. Pyhä Valentinuksen juhlan seuraavana päivänä oli roomalainen hedelmällisyyden juhla Lupercalia, josta johtuu Valentinuksen päivän yhdistäminen rakkauteen.


title: Pyhä Valentinus

text: Koska Pyhä Valentinuksesta on niin vähän tietoa, on uskottu, että Pyhä Valentinus on saattanut olla useampi kun yksi henkilö. Ainut mitä tarkasti tiedetään Pyhä Valentinuksesta on tämän nimi ja hautapaikka Via Flaminiassa.


title: Pyhä Valentinus

text: Nimi Valentinus pohjautuu latinan sanasta "valens," joka tarkoittaa arvokasta, vahvaa ja tervettä. Roomalaiskatolinen kirkko on nimennyt noin yksitöistä muuta pyhimystä joilla on sama nimi Valentinus. Seitsemän Valentinus pyhimystä on listattu kuolleen muuna päivänä kuin 14. helmikuuta. Muilla kirkoilla saattaa olla eri käsitys Valentinus pyhimysten määrästä. Listalla on myös neitsyt Pyhä Valentina, joka kuoli marttyyrikuoleman Palestiinassa 25. heinäkuuta vuonna 308. Italiassa on myös useita kirkkoja jotka on nimetty Valentinuksen mukaan.


title: Thomas Homewood

text: Thomas Homewood (25. syyskuuta 1881 East Peckham – 1. helmikuuta 1945 West Ham) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen joukkueeseen. Homewood kuoli V2-ohjuksella tehdyssä iskussa toisen maailmansodan lopussa.